pythainlp/thai-wiki-dataset-v4 huggingface dataset:
โรงเรียนวัดมหรรณพาราม ในพระราชูปถัมภ์ฯ

"ระวังสับสนกับ โรงเรียนมหรรณพาราม เขตตลิ่งชัน กรุงเทพมหานคร"
โรงเรียนวัดมหรรณพาราม ในพระราชูปถัมภ์ฯ เป็นโรงเรียนรัฐบาลในสังกัดสำนักงานเขตพระนคร กรุงเทพมหานคร ถือว่าเป็นโรงเรียนประถมศึกษาแห่งแรกในประเทศไทย ซึ่งพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าน้องยาเธอ พระองค์เจ้าดิศวรกุมาร (ต่อมาคือสมเด็จพระเจ้าบรมวงศ์เธอ กรมพระยาดำรงราชานุภาพ) ตั้งโรงเรียนขึ้นในปี พ.ศ. 2427 ตั้งอยู่บริเวณวัดมหรรณพารามวรวิหาร ถนนตะนาว แขวงเสาชิงช้า เขตพระนคร กรุงเทพมหานคร เปิดสอนในระดับชั้นอนุบาลถึงระดับชั้นประถมศึกษาแบบสหศึกษา
ประวัติ.
ในสมัยของพระบาทสมเด็จพระจุลจอมเกล้าเจ้าอยู่หัว ได้มีพระราชปรารภให้จัดตั้งโรงเรียนขึ้นหลายแห่ง แต่ส่วนใหญ่จะเป็นโรงเรียนสำหรับราชนิกูลหรือบุตรหลานของข้าราชการ พระองค์จึงได้โปรดฯ ให้พระเจ้าน้องยาเธอ พระองค์เจ้าดิศวรกุมาร ตั้งโรงเรียนหลวงขึ้น เพื่อให้บุตรหลานของเหล่าราษฎรได้เล่าเรียนขึ้นในปี พ.ศ. 2427 โรงเรียนหลวง สำหรับให้เหล่าราษฎรได้เล่าเรียนแห่งแรก จัดตั้งขึ้นในวัดมหรรณพาราม ตั้งอยู่ในวัด ก็เพราะอาศัยที่วัดหรือศาลาวัดทั้งนี้เพื่อเป็นการประหยัดงบประมาณแผ่นดิน ประเพณีของคนไทยก็ให้บุตรหลานเข้าเรียนหนังสือในวัดมาช้านานแล้ว 
เมื่อจัดตั้งโรงเรียนสำหรับราษฎรแห่งแรก ปรากฏข่าวลือว่าทางการต้องการเด็กไปเป็นทหารทำให้เกิดความหวาดกลัวในหมู่ราษฎรจนไม่กล้าส่งบุตรหลานเข้าเรียนหนังสือในโรงเรียน ข่าวลือดังกล่าวทำให้พระบาทสมเด็จพระจุลจอมเกล้าเจ้าอยู่หัวต้องมีพระบรมราชโองการว่าไม่เป็นความจริง ซึ่งหากทางราชการต้องการทหารก็ไม่จำเป็นต้องจัดตั้งโรงเรียนขึ้นมาเพราะสามารถคัดเอาคนมาเป็นทหารได้อยู่แล้ว
โรงเรียนวัดมหรรณพ์สถานที่เรียนเดิมนั้นให้หอสวดมนต์ คณะ 1 ของวัดเป็นที่เรียน ต่อมาย้ายไปอาคารข้างหอระฆังด้านข้างของอุโบสถ อาคารนี้ได้ทรุดโทรมลง พระวิสุทธิโสภณ (โพธิ) เจ้าอาวาสในขณะนั้นได้ย้ายไปยังด้านหน้าพระวิหารทางทิศใต้ของศาลาการเปรียญเป็นอาคารแบบชั้นเดียวยกพื้นขึ้น หลังคามุงด้วยสังกะสี 
วันที่ 27 พฤศจิกายน พ.ศ. 2480 จังหวัดพระนครได้โอนให้อยู่ในสังกัดเทศบาลนครบาล นครกรุงเทพ และได้ทำการเปลี่ยนชื่อเป็น โรงเรียนเทศบาล 22 (วัดมหรรณพ์)
ปี พ.ศ. 2483 ทำการสร้างอาคารเรียนใหม่โดยรื้ออาคารเก่าออกและขยายเป็นโรงเรียนขนาดกลาง มีทั้งหมด 8 ห้องเรียน
ปี พ.ศ. 2507 ทางเทศบาลนครกรุงเทพให้รื้ออาคารเก่าและสร้างใหม่ ใช้มาจนปัจจุบัน
ปี พ.ศ. 2517 ขยายอาคาร 3 ชั้น ไปทางด้านทิศตะวันออก
ปี พ.ศ. 2526 ขยายอาคาร 3 ชั้น ไปทางด้านทิศตะวันตก เป็นแบบที่เห็นในปัจจุบัน
ปี พ.ศ. 2556 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ในขณะดำรงพระอิศริยยศ สมเด็จพระเทพรัตนราชสุดาฯ สยามบรมราชกุมารี) ทรงรับโรงเรียนวัดมหรรณพ์ อยู่ในพระราชูปถัมภ์ฯ และทรงมีกระแสรับสั่งให้เปลี่ยนชื่อโรงเรียนวัดมหรรณพ์ เป็น “โรงเรียนวัดมหรรณพาราม” ตามเดิมวันที่ 5 กรกฎาคม พ.ศ. 2556 ได้มีประกาศกรุงเทพมหานคร เรื่องการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร (ฉบับที่ 84) เพื่อประกาศเปลี่ยนชื่อโรงเรียนจากเดิม โรงเรียนวัดมหรรณพ์ เป็น “โรงเรียนวัดมหรรณพาราม”
ร็อบ บรูเนีย

ร็อบ บรูเนีย (27 พฤศจิกายน ค.ศ. 1947 — 9 มกราคม ค.ศ. 2005) เป็นผู้เล่นหมากรุกสากลชาวดัตช์ที่มีบทบาทสำคัญ และมีหน้าที่สอนหมากรุกให้กับเยาวชนในเนเธอร์แลนด์ โดยใช้เวลาทั้งหมดของช่วงชีวิตเพื่อแนะนำการเล่นหมากรุกให้แก่เด็กๆ
ร็อบ บรูเนีย มีแนวโน้มที่จะเป็นผู้นำสำหรับเยาวชน เขาได้ร่วมกับ กอร์ ฟาน เวเกอร์เดน ออกแบบวิธีการศึกษาสำหรับการเรียนรู้ทางหมากรุก ที่เรียกว่า สตัพเพนเมทอเดอ (ขั้นตอนวิธีการ) วิธีนี้ได้ใช้ในโรงเรียนหลายแห่ง รวมถึงสโมสรและสันทนาการในระดับนานาชาติ
บรูเนีย เป็นโค้ชหมากรุกให้กับผู้เล่นหลายราย ได้แก่ แย็พ อาเมสซ์, ดาเนียล สเตลวาเกน, เอริค ฟาน เดน ดูล, เออร์วิน ลามี, ยอพ เดเลแมร์ และ เดนนิส เดอ เฟริจท์
เนื่องจากข้อจำกัดทางเวลาที่มีไม่มากนักสำหรับ ร็อบ บรูเนีย แต่เขาก็สามารถทำให้กีฬาหมากรุกเป็นที่รักสำหรับเด็กชายกับเด็กหญิงได้เป็นจำนวนมาก
นอกจากนี้เขายังให้การดูแลแก่เด็กผู้ต้องคดีในศาล, ให้การฝึกอบรมผู้รักษาประตูในกีฬาฟุตบอล, เป็นผู้ฝึกจิตสำหรับผู้เล่นเทนนิส และเขามักจะใช้เวลาคลุกคลีอยู่กับเด็กที่มีพรสวรรค์
ต้นปี ค.ศ. 2005 ร็อบ บรูเนีย เสียชีวิตในวัย 57 ปี จากผลกระทบของภาวะเลือดออกในสมอง
คลองบางกรวย

คลองบางกรวย
แต่เดิมเคยเป็นส่วนหนึ่งของแม่น้ำเจ้าพระยาสายเก่ามาก่อน ในสมัยกรุงศรีอยุธยา การติดต่อค้าขายกับชาวต่างชาติเพิ่มขึ้นเป็นอันมาก เส้นทางที่ใช้เดินเรือระหว่างปากแม่น้ำกับกรุงศรีอยุธยาไม่สะดวกแก่การเดินเรือ เพราะมีความคดเคี้ยวและใช้เวลานาน ต่อมาในสมัยสมเด็จพระมหาจักรพรรดิ จึงโปรดเกล้าฯ
ให้ขุดคลองลัดบางกรวยขึ้น จากแม่น้ำเจ้าพระยาสายเดิมบริเวณเหนือวัดชลอไปออกวัดขี้เหล็ก (วัดสุวรรณคีรี) ซึ่งช่วยย่นระยะทางจากปากแม่น้ำสู่กรุงศรีอยุธยาได้ และมีส่วนต่อการพัฒนาบ้านเมืองของจังหวัดนนทบุรีในระยะต่อมา จนกระทั่งถึง ปีพ.ศ. 2179 พระเจ้าปราสาททองโปรดเกล้าฯ ให้ขุดคลองลัดตอนใต้วัดท้ายเมืองไปทะลุวัดเขมาภิรตาราม ขึ้นทางเหนือของคลองลัดบางกรวย จากเดิมที่แม่น้ำนั้นไหลอ้อมทางบางใหญ่ ส่งผลให้แม่น้ำเจ้าพระยาไหลเปลี่ยนทิศทางไปอีกครั้งหนึ่ง และคลองลัดบางกรวยซึ่งเป็นแม่น้ำเจ้าพระยาสายใหม่มีน้ำไหลผ่านน้อยลงกลายเป็นคลองอย่างเดิมเมื่อแรกขุด
ในปัจจุบัน คลองบางกรวยเป็นคลองสายสั้นๆ เชื่อมจากแม่น้ำเจ้าพระยาสายปัจจุบันไปออกยังคลองอ้อมนนท์ที่เป็นลำน้ำสายเดียวกันแต่เปลี่ยนชื่อเรียกโดยเริ่มจากจุดที่ตัดกับคลองลัดบางกรวย บริเวณวัดชลอ นอกจากนั้นคลองบางกรวยยังเป็นเส้นแบ่งเขตอำเภอบางกรวยและอำเภอเมืองนนทบุรีอีกด้วย
เซนทิเนล ไพรม์

เซนทิเนล ไพรม์ คือ ชื่อตัวละครหุ่นยนต์ในตระกูลของไพรม์ จากการ์ตูนชุดเรื่อง ทรานส์ฟอร์เมอร์ส และยังเป็นตัวละครหลักที่มีบทบาทสำคัญในภาพยนตร์ ทรานส์ฟอร์เมอร์ส 3
ประวัติ.
อนิเมะ.
เซนทิเนล ไพรม์ ปรากฏตัวครั้งแรกในการ์ตูนชุดทรานส์ฟอร์เมอร์ส ตอนที่ 65 ของมาร์เวลคอมิกส์ในฐานะของผู้นำกลุ่มออโต้บ็อตส์ ก่อนหน้าออพติมัส ไพรม์
อะนิเมเต็ด.
เซนทิเนล ไพรม์ ในภาคอะนิแมเต็ดมีลักษณะร่างกายสีน้ำเงิน รวมทั้งมีล้อรถและเกราะป้องกันสีเหลืองและสีเทาติดอยู่ในช่วงไหล่ทั้งสองข้าง เป็นหุ่นยนต์ประจำอยู่ในสังกัดของหน่วย ไซเบอร์ทรอนเอลตีการ์ด (Cybertron Elite Guard) เซนทิเนล ไพรม์ มีข้อเสียเรื่องอุปนิสัยที่หุนหันพลันแล่น
เซนทิเนล ออพติมัส ไพรม์ และเอลิต้า-วัน เคยได้ร่วมภารกิจค้นหาแหล่งพลังงานในบริเวณดาวเคราะห์ที่ชื่อ อาชา เซเว่น แต่ถูกกองทัพแมงมุมยักษ์ที่อาศัยอยู่ในดาวเคราะห์นั้นเข้าโจมตีออโต้บ็อตส์ทั้งสาม เหตุการณ์นี้ทำให้เอลิต้า-วันหายสาบสูญไป เซนทิเนลจึงกล่าวโทษว่าทั้งหมดนี้เป็นความผิดของออพติมัส อาวุธประจำตัวของเซนทิเนลคือ ดาบและโล่ขุมพลังเอ็นเนอร์จอน
ฉบับคนแสดง.
ทรานส์ฟอร์เมอร์ส 3.
ในภาคต่อของภาพยนตร์ทรานส์ฟอร์เมอร์ส ภาคที่ 3 เซนทิเนล ไพรม์ คืออดีตนักรบที่ดีที่สุด และเคยเป็นผู้นำของกลุ่มออโต้บ็อตส์ ที่หายสาบสูญไปเป็นเวลานาน จากอุบัติเหตุยานบินออโต้บอทส์ถูกระดมยิงตกลงบนผิวของดวงจันทร์ของโลก เซนทิเนล ไพรม์มีความผูกพันเป็นญาติกับออพติมัส ไพรม์ ซึ่งสืบทอดตำแหน่งผู้นำกลุ่มออโต้บ็อตส์หลังจากที่เซนทิเนล ไพรม์ หายตัวไป อาวุธของเซนทิเนล ไพรม์ ที่ปรากฏในภาพยนตร์ประกอบด้วย โล่ ปืนลูกซองยิงสนิม และดาบ2ด้ามซึ่งมีสองใบมีด สามารถพับเก็บได้ เจตนาของเซนทิเนล ไพรม์ นั้น คือการฟื้นฟูดาวบ้านเกิด นั่นคือ ไซเบอร์ทรอน ที่เสียหายจากสงครามกลางดวงดาวระหว่างกลุ่มออโต้บ็อตส์ และดีเซปติคอนส์ ด้วยเหตุนี้เองที่ทำให้เซนทิเนลนั้น ยอมทำได้ทุกอย่างแม้แต่การทรยศ ออพติมัส ไพรม์ ผู้เป็นน้องชายของเขา รวมถึงกลุ่มออโต้บ็อตส์ซึ่งเป็นพวกเดียวกันเอง แล้วไปร่วมมือกับกลุ่มดีเซปติคอนส์ ในช่วงสุดท้ายของการรบเซนทิเนลได้ใช้ดาบฟันที่แขนข้างขวาของออพติมัส ไพรม์ สุดท้ายเซนทิเนลถูกออพติมัส ไพรม์ได้ใช้ปืนของเมกะทรอนสังหารเขาสิ้นใจในทันที เขาสูง 30 ฟุต ผู้ให้เสียงพากย์เซนทิเนล ไพรม์ภาคภาษาไทย คือ เอกชัย พงษ์สมัย และให้เสียงภาคภาษาอังกฤษโดย ลีโอนาร์ด นิมอย (Leonard Nimoy) โดย ลีโอนาร์ด ได้เคยฝากผลงานการพากย์เสียง กัลวาทรอน ในภาพยนตร์ ทรานส์ฟอร์เมอร์ส เดอะ มูฟวี่ ในคริสต์ศักราช 1986 อีกด้วย
การพัฒนา.
เซนทิเนล ไพรม์ในภาพยนตร์ได้รับการออกแบบโดยจอช นิซซี ซึ่งต้องการให้ตัวละครเซนทิเนลไพรม์มีลักษณะเช่นเดียวกับ "อัลตร้าแม็กนัส"
โรงเรียนห้วยกระเจาพิทยาคม

โรงเรียนห้วยกระเจาพิทยาคม ในปี พ.ศ. 2537 กรมสามัญศึกษา กระทรวงศึกษาธิการ ได้ประกาศจัดตั้งโรงเรียนมัธยมศึกษาประจำอำเภอห้วยกระเจาขึ้นที่บ้านไผ่สี ตำบลสระลงเรือ อำเภอห้วยกระเจา จังหวัดกาญจนบุรี โดยอยู่ในความดูแลของ โรงเรียนพนมทวนพิทยาคม “สว่างเคลิ้มสุคนธสิทธิ์” ซึ่งสถานที่ตั้งโรงเรียนได้มาจากการบริจาคที่ดิน ของนายเปรื่อง ยี่สรง จำนวน 28 ไร่ 2 งาน 26 ตารางวา และนางละออง ทองหาร จำนวน 7 ไร่ 1 งาน 73 ตารางวา เป็น 2 แปลง รวม 35 ไร่ 3 งาน 99 ตารางวา แต่เนื่องจากการก่อสร้างอาคารเรียนยังไม่แล้วเสร็จจึงต้องอาศัยเรียนชั่วคราว ที่โรงเรียนบ้านไผ่สี ตำบลสระลงเรือ อำเภอห้วยกระเจา จังหวัดกาญจนบุรี เริ่มเปิดเรียนวันแรกเมื่อวันที่ 13 พฤษภาคม 2537 มีนักเรียนรุ่นที่ 1 จำนวน 48 คน แยกเป็นนักเรียนชาย 29 คน นักเรียนหญิง 19 คน ต่อมาเมื่ออาคารสร้างเสร็จเรียบร้อยจึงได้ย้ายมาอยู่ที่อยู่ปัจจุบัน เมื่อวันที่ 9 มกราคม 2538 โดยใช้ชื่อว่า “โรงเรียนห้วยกระเจาพิทยาคม” มีนายสะอาด ทั่นเส้ง ทำหน้าที่เป็นครูใหญ่ อาคารหลังแรกเป็นอาคารชั่วคราว 1 หลัง 4 ห้องเรียน และส้วมนักเรียน 1 หลัง 8 ที่นั่ง ด้วยเงินบริจาค 200,000 บาท
ประวัติ.
ปัจจุบันโรงเรียนห้วยกระเจาพิทยาคม เปิดสอนระดับมัธยมศึกษาตอนต้นและระดับมัธยมศึกษาตอนปลาย แบบสหศึกษา มีนักเรียน 371 คน ข้าราชการครู 19 คน พนักงานราชการ 2 คน ครูอัตราจ้าง 3 คน นักการภารโรง 2 คน พนักงานขับรถยนต์ 1 คน 
ทำเนียบผู้บริหาร.
รายนามผู้ดำรงตำแหน่งผู้บริหารโรงเรียนห้วยกระเจาพิทยาคม
ความหมายของตราโรงเรียนห้วยกระเจาพิทยาคม.
เครื่องหมายโรงเรียนห้วยกระเจาพิทยาคมมีลักษณะเป็นรูปพระปรางค์เขารักษ์
ตังกุย

ตังกุย (อังกฤษ: Dong Quai ชื่อวิทยาศาสตร์: "Angelica sinensis") เป็นสมุนไพรที่มีต้นกำเนิดจากประเทศจีน เป็นไม้ล้มลุกอายุหลายปี รากอวบหนา ทรงกระบอก มีกลิ่นเฉพาะตัว หอมแรง ใบหยักลึกแบบขนนกสามชั้น ออกดอกเป็นช่อซี่ร่มตามปลายกิ่ง โคนแผ่เป็นกาบ สีอมม่วง ผลเป็นผลแบบผักชี พบแพร่กระจายในป่าดิบในเขตเขาสูงทางภาคกลางของจีน เช่น เสฉวน หูเป่ย กานซีจนถึงยูนนาน นอกจากนั้นยังมีปลูกในญี่ปุ่น เกาหลี เวียดนาม
การใช้ประโยชน์.
ตังกุย.
เครื่องยาจีนที่เรียกว่าตังกุยทำมาจากรากแห้งของพืชชนิดนี้ สีน้ำตาลหรือน้ำตาลอมเหลือง มีรอยย่นเป็นแนวยาว เนื้อเหนียว รอยหักเป็นสีขาวหรือสีน้ำตาลอมเหลือง เปลือกรากหนา เนื้อในรากสีขาว หอมแรง หวานและขมเล็กน้อย ยาจีนใช้ตังกุยเป็นส่วนประกอบของยาหลายขนาน รากแก้ว (กุยเท้า; #เปลี่ยนทาง) ใช้เป็นยาบำรุงกำลัง รากแขนง (กุยบ้วย; #เปลี่ยนทาง) ใช้เป็นยาขับระดู ส่วนใหญ่ใช้เป็นยารักษาโรคของสตรี รวมถึงเป็นยากระตุ้นอารมณ์ทางเพศและทำให้ลูกดก
ภูเขาอามางิ

ภูเขาอามางิ  เป็นแนวภูเขาไฟในบริเวณตอนกลางของคาบสมุทรอิซุ ในจังหวัดชิซูโอกะ ประเทศญี่ปุ่น เป็นแนวแบ่งเขตระหว่างนครอิซุกับเมืองฮิงาชิอิซุ บางครั้งอาจเรียกว่าแนวเทือกเขาอามางิ 
ภูเขาอามางิมียอดเขาหลายยอด ยอดที่สูงที่สุดคือยอดบันซาบูโรดาเกะ ที่ความสูง 1,406 เมตร และยอดบันจิโรดาเกะ ที่ความสูง 1,300 เมตร จึงทำให้เป็นสถานที่ที่ได้รับความนิยมจากนักปีนเขา และติดอันดับใน 100 ภูเขาที่มีชื่อเสียงในประเทศญี่ปุ่น
ไวเบอร์

ไวเบอร์  เป็นโปรแกรมบนแท็บเล็ตคอมพิวเตอร์หรือโทรศัพท์เคลื่อนที่แบบสมาร์ทโฟน ใช้สำหรับโทรออกหรือรับสาย รับส่งข้อความระหว่างกันในกลุ่มที่ผู้ใช้ไวเบอร์และใช้หมายเลขโทรศัพท์ของผู้ใช้ลงทะเบียนกับไวเบอร์ผ่านเครื่องแท็บเล็ตคอมพิวเตอร์หรือโทรศัพท์เคลื่อนที่ก่อนการใช้งาน โดยไม่มีค่าใช้จ่ายในการโทร แต่ต้องโทรผ่านโครงข่ายอินเทอร์เน็ต เช่น Wifi 3G EDGE ผู้โทรออกและหมายเลขปลายทางจะต้องเชื่อมต่ออินเทอร์เน็ตอยู่ รูปแบบการทำงานทั่วไปคล้ายสไกป์ แต่ไวเบอร์ใช้ตัวเลขแบบเดียวกับโทรศัพท์มือถือทั้งหมดในการติดต่อระหว่างสมาชิกของไวเบอร์
ในปัจจุบันไวเบอร์สามารถใช้งานได้ในระบบปฏิบัติการ iOS , Android OS และ Windows Phone ส่วนรุ่นสำหรับ Blackberry อยู่ระหว่างการพัฒนา
มาร์กดาวน์

มาร์กดาวน์  คือรูปแบบภาษามาร์กอัปสำหรับแก้ไขหน้าเว็บ คิดค้นขึ้นโดย จอห์น กรูเบอร์ และ อารอน สวาร์ตซ เป็นภาษาที่อนุญาตให้ผู้เขียนใช้รูปแบบการจัดเนื้อหาที่ ง่ายต่อการอ่าน และง่ายต่อการเขียน จากนั้นตัวภาษาจะแปลงคำสั่งเหล่านี้เป็นภาษาเอกซ์เอชทีเอ็มแอล (หรือภาษาเอชทีเอ็มแอล) ภาษามาร์คดาวน์ได้รับส่วนใหญ่มาจากรูปแบบการจัดการเนื้อหาที่ใช้ในอีเมลทั่วไป
มันเผา

มันเผา หรือ มันเทศย่าง เป็นอาหารที่ทำจากการเอามันเทศมาทำให้ร้อนถือเป็นวัฒนธรรมอาหาร ที่มีเอกลักษณ์เฉพาะในเอเชียตะวันออก
มันเผาของประเทศต่าง ๆ.
ญี่ปุ่น.
ในประเทศญี่ปุ่น จากผลิตภัณฑ์มันเทศ 814,200 ตัน ที่ผลิตในปี 2015 นั้นทั้งหมด 60,000 ตันได้ถูกนำมาทำเป็นมันเผา นอกจากนี้ มันเผายังเป็น คำตามฤดูกาล สำหรับฤดูหนาว
จีน.
ในประเทศจีนมีมันเทศพันธุ์ต่าง ๆ เช่น "ปักกิ่ง 553" (北京553) และ "ซูสู่หมายเลข 1" (蘇薯1号) ที่ผลิตขึ้นสำหรับมันเผาโดยเฉพาะ มีร้านขายมันเผา 250 แห่งใน เซี่ยงไฮ้ และใน ปักกิ่ง ฉงชิ่ง และ ฮาร์บิน ก็ยังมีร้านขายมันเผาที่เปิดเป็นแผงขายหรือรถเข็น ย่างบนถ่านในช่วงฤดูหนาว
ไต้หวัน.
แฟมิลี่มาร์ทในไต้หวัน เปิดตัวมันเผาใน ปี 2010 และขายมันเทศได้ 8 ล้านชิ้นต่อปีผ่านเคาน์เตอร์ 
เกาหลี.
ในประเทศเกาหลีใต้ ร้านขายมันเผาซึ่งก่อตั้งเมื่อปี 1954 เปิดดำเนินการตามท้องถนนโดยใช้ถังตั้งนอนเป็นเตาอบ และมีหม้อไฟแบบเปิดสำหรับใช้ในบ้านซึ่งมีขายที่ร้านสะดวกซื้อ
เจดีย์วัดฝอกง

เจดีย์วัดฝอกง  ตั้งอยู่ในอำเภอยิ่ง มณฑลชานซี ประเทศจีน เป็นเจดีย์ที่สร้างด้วยไม้ โดยสร้างแบบศิลปะจีน สร้างใน ค.ศ. 1056 ในสมัยราชวงศ์เหลียว โดยสร้างในสมัยจักรพรรดิเหลียวต้าวจง (เย่ว์ลี่หงจี่) ซึ่งได้รอดจากความเสียหายของแผ่นดินไหวขนาดใหญ่หลายครั้ง ซึ่งมีชื่อเสียงในประเทศจีน จนได้รับขนานนามว่า มู่ถ่า  องค์เจดีย์มีความสูงประมาณ 4 เมตร (13 ฟุต) ยอดเจดีย์สูงประมาณ 10 เมตร (33 ฟุต) และมีความสูงรวมทั้งเจดีย์ประมาณ 67.31 เมตร (220.83 ฟุต) เป็นเจดีย์ไม้ที่เก่าแก่ที่สุดที่ยังอยู่ในประเทศจีน แม้ว่าจะเป็นเจดีย์ที่เก่าแก่ที่สุดที่ทำด้วยไม้ในประเทศจีน แต่เจดีย์ที่เก่าแก่ที่สุดในประเทศจีนคือ เจดีย์ซงเยว่ ซึ่งเป็นเจดีย์ที่ทำจากอิฐ ซึ่งสร้างในช่วงกลางของสมัยราชวงศ์ถัง (ค.ศ. 618-ค.ศ. 907) มีระยะทางห่างจากเมืองต้าถง ทางตอนใต้ประมาณ 85 กิโลเมตร (53 ไมล์)
เซเชลส์เชื้อสายจีน

ชาวเซเชลส์เชื้อสายจีน เป็นหนึ่งในกลุ่มชาติพันธุ์ของประเทศเซเชลส์ ในช่วงปี พ.ศ. 2542 ได้มีการประมาณจำนวนคนเชื้อสายจีนในเซเชลส์ ซึ่งมีประมาณ 1,000 คน จัดเป็นชุมชนเชื้อสายจีนขนาดเล็กแห่งหนึ่งของทวีปแอฟริกา
ประวัติ.
ในปี พ.ศ. 2429 ได้มีชาวจีนกลุ่มแรกอพยพเข้ามาในเซเชลส์ โดยชาวจีนกลุ่มดังกล่าวนั้นได้โยกย้ายมาจากมอริเชียส จนต่อมาในปี พ.ศ. 2483 ชาวจีนในมอริเชียสได้นำญาติของพวกเขาจากเมืองจีนเข้ามาทำธุรกิจในมอริเชียส หลังจากที่พวกเขานั้นคุ้นเคยกับการค้าในช่วงยุคล่าอาณานิคม พวกเขาจะส่งจดหมายแนะนำการกู้ยืม และเงินทุนดังกล่าวจะถูกใช้เพื่อเริ่มต้นกิจการในภูมิภาคใกล้เคียงซึ่งนั่นคือเซเชลส์
เช่นเดียวกับชาวจีนกลุ่มอื่น ๆ เซเชลส์มีการแข่งขันกันในกลุ่มชาวจีนสองกลุ่มคือกวางตุ้งและแคะ ซึ่งทั้งสองกลุ่มไม่ใคร่จะลงรอยกัน และจะไม่อาศัยร่วมพื้นที่เดียวกัน ซ้ำยังปฏิเสธการแต่งงานข้ามกลุ่มกันในหมู่ชาวจีน แต่ทั้งสองกลุ่มกลับสมัครใจที่จะสมรสกับสตรีพื้นเมืองแอฟริกัน ชาวจีนในเซเชลส์เริ่มต้นการประกอบอาชีพด้วยการเพาะปลูกวานิลลา แต่ปัจจุบันได้หันไปทำร้านโชห่วย, การขนส่ง และการประมง
ภาษาและวัฒนธรรม.
ในปี พ.ศ. 2488 ริชาร์ด มันชัม (บิดาของเจมส์ มันชัม – ประธานาธิบดีและนายกรัฐมนตรีคนแรกของเซเชลส์) ได้ขออนุญาตจากรัฐบาลเพื่อทำการเปิดโรงเรียนจีนขึ้นในเซเชลส์ แต่รัฐบาลกลับเฉยเมยต่อแนวคิดดังกล่าว จนในปี พ.ศ. 2550 ได้มีการเริ่มการศึกษาภาษาจีนขึ้นในเซเชลส์ เมื่อสาธารณรัฐประชาชนจีนได้ส่งครูผู้สอนและผู้เชี่ยวชาญ รวมไปถึงการศึกษาทางไกลจากกระทรวงศึกษาธิการของเซเชลส์เอง
แต่ในปัจจุบันชาวเซเชลส์เชื้อสายจีนได้ละทิ้งภาษาดั้งเดิมของตนไปเสียแล้ว และชนเชื้อสายจีนส่วนใหญ่โดยเฉพาะรุ่นใหม่ในเซเชลส์ไม่สามารถพูดหรือทำความเข้าใจกับภาษาจีนได้เลย คนเชื้อสายจีนรุ่นเก่าส่วนมากนับถือลัทธิขงจื๊อ หรือศาสนาพุทธ ส่วนคนเชื้อสายจีนรุ่นใหม่ที่เป็นลูกผสม ส่วนใหญ่นับถือศาสนาคริสต์
ไนโตรเจนออกไซด์

ไนโตรเจนออกไซด์ ((NOx) หรือ กลุ่มก๊าซที่มีความไว (Highly reactive gases) เป็นก๊าซซึ่งมีองค์ประกอบทางเคมีของไนโตรเจนและออกซิเจน ในอัตราส่วนแตกต่างกัน ไม่มีสี ไม่มีกลิ่น ยกเว้นก๊าซไนโตรเจนไดออกไซด์ เมื่อรวมตัวกับอนุภาคอื่น ๆ ในอากาศ จะเห็นเป็นชั้นสีน้ำตาลแดง
สาเหตุการเกิด.
ก๊าซจำพวกไนโตรเจนออกไซด์ เกิดขึ้นได้เองตามธรรมชาติแต่เกิดในปริมาณไม่มากนัก ส่วนสาเหตุหลักมาจากการเผาไหม้เชื้อเพลิงชนิดต่าง ๆ ในอุณหภูมิสูง เช่น การเผาไหม้เชื้อเพลิงเครื่องยนต์ของรถยนต์ โรงไฟฟ้า อุตสาหกรรมต่าง ๆ การเผาไหม้เชื้อเพลิงในครัวเรือน โดยสัดส่วนการเกิดจากรถยนต์มีสูงถึงร้อยละ 55 ของการเกิดทั้งหมด
ก๊าซในกลุ่มไนโตรเจนออกไซด์.
ภาพแสดงการจับตัวของก๊าซในกลุ่มไนโตรเจนออกไซด์
ผลกระทบต่อมนุษย์และสิ่งแวดล้อม.
ด้วยอัตราส่วนผสมที่แตกต่างในแต่ละตัวของไนโตรเจน จึงส่งผลต่อมนุษย์และสิ่งแวดล้อมที่แตกต่างกัน และก๊าซในกลุ่มนี้สามารถเคลื่อนที่ไปจากแหล่งกำเนิดได้เป็นระยะทางไกลกว่าร้อยกิโลเมตร
อะนะตะเอะ / อู เบบี

"อะนะตะเอะ / อู เบบี" (; โรมาจิ: "Anata e / Ooo Baby") เป็นซิงเกิลที่ 38 ของเอ็กซ์ไซล์ วางจำหน่ายวันที่ 23 พฤศจิกายน พ.ศ. 2554 ในรูปแบบในรูปแบบดับเบิลเอไซด์ซิงเกิล เพื่อเป็นการฉลองครบรอบ 3 ปีเบสท์อัลบัม EXILE BALLAD BEST 
เพลง Ooo Baby เป็นโซโลซิงเกิลที่สองของ ATSUSHI และเป็นเพลงในแนวแบล็คมิวสิก
มิวสิกวิดีโอเพลง อะนะตะเอะ เป็นเรื่องราวของสมาชิกทั้ง 14 คน ส่วนมิวสิกวิดีโอเพลง Ooo Baby เป็นเรื่องราวของ ATSUSHI ร้องเพลงในไนท์คลับแห่งหนึ่งในสไตล์เอเชีย 
เพลง อะนะตะเอะ สามารถขึ้นสู่อันดับที่ 1 ชาร์ตดาวน์โหลดของ RIAJ
หมู่เกาะมาร์เคซัส

หมู่เกาะมาร์เคซัส (หรือ ;) เป็นหมู่เกาะภูเขาไฟในเฟรนช์พอลินีเชีย อาณานิคมโพ้นทะเลของฝรั่งเศสในมหาสมุทรแปซิฟิกตอนใต้ โดยมีจุดสูงสุดคือยอดเขาโออาเว  บนเกาะอูอาโปอู ด้วยความสูงเหนือระดับน้ำทะเล 1,230 เมตร (4,035 ฟุต)
งานวิจัยทางโบราณคดีชี้ให้เห็นว่าหมู่เกาะนี้ถูกนักเดินทางจากพอลินีเชียตะวันตกตั้งอาณานิคมในคริสต์ศตวรรษที่ 10 หลายศตวรรษต่อมา หมู่เกาะนี้ยังคงมี "วัฒนธรรม ชีววิทยา และภาษาที่มีความสม่ำเสมออย่างน่าทึ่ง" หมู่เกาะมาร์เคซัสได้รับชื่อมาจากภรรยาของมาร์ควิสแห่งกัญเญเต  เจ้าเขตอุปราชแห่งเปรูของสเปนในคริสต์ศตวรรษที่ 16 โดยอัลบาโร เด เมนดัญญา นักสำรวจชาวสเปนที่เดินทางพบหมู่เกาะนี้ใน ค.ศ. 1595 ต่อมานักสำรวจชาวอังกฤษชื่อ กัปตันเจมส์ คุก ได้เดินเรือมาถึงใน ค.ศ. 1775 ตกอยู่ใต้การปกครองของฝรั่งเศสใน ค.ศ. 1842 แต่การตั้งถิ่นฐานของฝรั่งเศสมีขึ้นหลัง ค.ศ. 1870
เมืองหลวงชื่อไตโอฮาเอ ตั้งอยู่บนเกาะนูกูฮีวา หมู่เกาะมีประชากร 9,346 คน จากการสำรวจประชากรในเดือนสิงหาคม ค.ศ. 2017
เอร์โมซิโย

เอร์โมซิโย  เป็นเมืองและนครบาลทางตะวันตกเฉียงเหนือของรัฐโซโนรา ในเม็กซิโก เป็นเมืองหลวงของรัฐและเป็นเมืองศูนย์กลางเศรษฐกิจของรัฐ มีอุตสาหกรรมการผลิตรถยนต์ ที่เริ่มต้นในคริสต์ทศวรรษ 1980 เมื่อฟอร์ดได้ก่อตั้งโรงงานเอร์โมซิโยสแตมปิงแอนด์แอสเซมบลี
เลโอ เรกูลัส

เลโอ เรกูลัส เป็นตัวละครจากการ์ตูนเรื่องเซนต์เซย์ย่า ภาค The Lost Canvas จ้าวนรกฮาเดส ซึ่งเป็นโกลด์เซนต์ประจำราศีสิงห์และผู้ดูแลปราสาทราชสีห์ 1 ใน 12 ปราสาทในแซงค์ทัวรี่
บทบาท.
เรกูลัสเป็นลูกชายของเลโอ อิเรียสซึ่งเป็นโกลด์เซนต์ราศีสิงห์คนก่อน แต่หลังจากที่อิเรียสถูกราดาแมนทีสสังหารก็ถูกชิจิฟอสเก็บมาเลี้ยงและสั่งสอนวิชาการต่อสู้ให้ แต่เรกูลัสเป็นอัจฉริยะด้านการต่อสู้ จึงเรียนรู้วิชาต่างๆ และขึ้นเป็นโกลด์เซนต์ได้ด้วยวัยเพียง15ปีและถูกขนานนามว่า"ราชสีห์หนุ่ม" เรกูลัสปรากฏตัวครั้งแรกที่จามิลเพื่อคุ้มกันเรือของกองทัพอาธีน่าที่กำลังซ่อมแซมอยู่และปะทะกับ บีฮีมอธ ไวโอเล็ต แนวหน้าของกองทัพยมโลกและเอาชนะได้แต่ก็ถูกไออาคอสโจมตีใส่จากด้านหลัง หลังจากนั้นจึงขึ้นไปบนลอสต์แคนวาสเพื่อตัดสินกับฮาเดส และเจอกับราดาแมนทีสที่ได้รับพลังของเทพเจ้า และต่อสู้กันแต่เรกูลัสไม่สามารถทำอันตรายใดๆแก่ราดาแมนทีสได้เลยจนกระทั่งเสียชีวิต แต่เรกูลัสก็กลับมาอีกครั้งในฐานะของ"ส่วนหนึ่งแห่งมหาปฐพี"และเอาชนะราดาแมนทีสได้ในการโจมตีเพียงครั้งเดียว จากนั้นก็สลายไป
วิชาการต่อสู้.
เรกูลัสจะจดจำรูปแบบการต่อสู้ของศัตรูไว้แล้วปรับการเคลื่อนไหวของตนให้เข้ากันเพื่อเอาชนะ โดยความสามารถนี้เป็นอัจฉริยภาพของเรกูลัสเอง
แฮร์มัน โครเติน

แฮร์มัน โครเติน (ค.ศ. 1958 —) เป็นนักเล่นหมากรุกสากลชาวดัตช์ โครเตินอยู่ในระดับมาสเตอร์ของสภาหมากรุกนานาชาติรวมทั้งเป็นผู้ฝึกสอนหมากรุกสากล
ในสายอาชีพ.
ตั้งแต่ประมาณ ค.ศ. 1980 เขาทำหน้าที่เป็นผู้ฝึกสอนหมากรุก เขาผ่านการฝึกอบรมและดูแลในนามของราชสหพันธ์หมากรุกดัตช์ จาก ค.ศ. 1998 ถึง ค.ศ. 2003 เขาเป็นผู้ประสานงานของสหพันธ์ดังกล่าว หลังจากนั้นเขาก็เข้าร่วมหลักสูตรฝึกฝนมากมาย และเขาเข้าร่วมเป็นทีมผู้เขียนตำราของสถาบันหมากรุก แฮร์มันยังเป็นสมาชิกของเดอะอินเทอร์เน็ตเชสคลับที่มีสมาชิก 30,000 ราย
ภาษาโคณฑี

ภาษาโคณฑี (Gōṇḍī) อยู่ในตระกูลภาษาดราวิเดียน เป็นภาษาที่พูดโดยชาวโคณฑีประมาณสามล้านคน มักพูดในบริเวณรัฐมัธยประเทศ รัฐคุชราต รัฐอานธรประเทศ รัฐมหาราษฏระและรัฐฉัตตีสครห์ รวมทั้งรัฐใกล้เคียง ปัจจุบันมีชาวโคณฑีประมาณครึ่งหนึ่งที่พูดภาษานี้ ภาษานี้ไม่มีวรรณคดีในรูปการเขียน แต่มีเพลงพื้นบ้านมากมายเช่นเพลงเกี่ยวกับการแต่งงาน ภาษานี้มีระบบเพศสองระบบ คำนามอาจจะเป็นเพศชายหรือไม่เป็นเพศชาย ภาษานี้แยกออกจากภาษาดราวิเดียนดั้งเดิมโดยพัฒนาเสียงโฆษะทั้งเสียงไม่มีลม (g, j, ḍ, d, b) และเสียงมีลม (kh, gh, jh, dh, ph) สำเนียงของภาษาโคณฑียังมีการศึกษาและบันทึกไว้ไม่เพียงพอ ส่วนใหญ่จะแยกเป็นกลุ่มสำเนียงตะวันตกเฉียงเหนือกับตะวันออกเฉียงใต้ ในอดีตภาษานี้เคยมีอักษรเป็นของตนเองเรียกว่าอักษรคุญชลาโคณฑี และอักษรมสรามโคณฑี แต่ปัจจุบันมักใช้อักษรเทวนาครีหรืออักษรเตลูกูในการเขียนภาษานี้
พืชน้ำ

พืชน้ำ หรือ พรรณไม้น้ำ  เป็นพืชที่อาศัยหรือเจริญเติบโตในน้ำ หรือมีช่วงหนึ่งที่เจริญเติบโตอยู่ในน้ำ อาจอยู่ใต้น้ำทั้งหมดหรือมีบางส่วนขึ้นสู่บริเวณผิวน้ำ ลอยอยู่ตามผิวน้ำ เจริญเติบโตบริเวณที่มีน้ำตามแนวชายฝั่ง พืชที่เจริญเติบโตในที่มีน้ำขัง พื้นที่ชื้นแฉะ ทั้ง น้ำจืด น้ำกร่อย น้ำเค็ม โดยสามารถแยกเป็นสี่ประเภทหลัก
พืชใต้น้ำ (submerged plant) เป็นพืชที่เจริญเติบโตใต้น้ำทั้งหมด หรือหมายถึงพืชที่ทั้งราก ลำต้น ใบ อยู่ใต้น้ำทั้งหมด ทั้งนี้รากอาจยึดกับพื้นดินใต้น้ำหรือไม่ก็ได้ โครงสร้างลำต้นและใบจะมีช่องว่างมากสำหรับใช้เป็นที่สะสมก๊าซ และช่วยให้ลอยตัวอยู่ในน้ำได้ ส่วนใบมักจะกรอบและบาง ไม่มีปากใบและคิวติน พืชจำพวกนี้พบมากในกลุ่มสาหร่ายต่าง ๆ 
พืชโผล่เหนือน้ำ (emerged plant) เป็นพืชที่เจริญเติบโตในน้ำเพียงบางส่วน เช่น รากและลำต้น ส่วนรากอาจยึดพื้นดินใต้น้ำหรือไม่ก็ได้ มีใบหรือดอกโผล่พ้นน้ำหรืออาจอยู่ที่ผิวน้ำ บางชนิดอาจมีทั้งใบใต้น้ำและใบเหนือน้ำในลำต้นเดียวกัน ลำต้นมีลักษณะแข็งแรงกว่าพืชใต้น้ำมีคิวตินมีปากใบและคิวติน พบมากในพืชกลุ่มบัวต่าง ๆ ผักตับเต่า แว่นแก้ว สาหร่ายญี่ปุ่น
พืชลอยน้ำ (floating plant) เป็นพืชที่เจริญเติบโตได้โดยลอยอยู่บริเวณผิวน้ำ รากจะอยู่ใต้น้ำ ส่วนของลำต้น ใบ และดอก อยู่เหนือน้ำหรือผิวน้ำ สามารถลอยไปมาได้ หากพืชเหล่านี้อยู่บริเวณน้ำตื้นรากของพืชชนิดนี้อาจยึดอยู่กับพื้นดินใต้น้ำได้ พืชจำพวกนี้ได้แก่ ผักตบไทย ผักตบชวา จอกหูหนู กระจับ ผำ ผักบุ้ง แหน
พืชชายน้ำ (merginal plant) เป็นพืชที่เจริญเติบโตบริเวณริมน้ำหรือริมตลิ่ง ทั้งบริเวณหนองน้ำ ริมคลอง บริเวณที่มีน้ำขัง โดยรากจะฝังในดิน ส่วนลำต้น ใบ และดอก จะอยู่เหนือน้ำ
โววีนัม

โววีนัม  เป็นศิลปะการต่อสู้ป้องกันตัวจากเวียดนาม โววีนัมเป็นศาสตร์ที่ฝึกฝนโดยทั้งที่มีและปราศจากอาวุธ โดยจัดอยู่ในรูปแบบมวยแข็งและมวยอ่อน ซึ่งรวมถึงการฝึกทั้งทางร่างกายและจิตใจ โดยใช้กำลังและปฏิกิริยาสู้กับฝ่ายตรงข้าม โววีนัมสามารถใช้มือ, ศอก, เตะ เทคนิคการหลบหนีและใช้ไม้คาน เทคนิคการโจมตีและการป้องกันทั้งหมดต่างได้รับการฝึกฝน, ตลอดจนท่าร่ายรำและการปล้ำแบบดั้งเดิม มีเทคนิคการโจมตีที่หลากหลาย รวมถึงการชกและการเตะ ตลอดจนรูปแบบ, การปล้ำ, การใช้อาวุธอย่าง ดาบ, พลอง, ขวาน, พัดด้ามจิ๋ว และอื่นๆ
เทคนิคการป้องกันตัวครอบคลุมการป้องกันการโจมตีแบบปราศจากอาวุธได้ด้วยวิธีการ เช่น การรัดคอ หรือป้องกันการโจมตีด้วยมีดหรือดาบ นักเรียนระดับสูงจะทำการเรียนรู้ในการผสมผสานเทคนิคในการป้องกันตัวจากการใช้อาวุธของฝ่ายตรงข้าม อาจารย์ผู้สอนจะฝึกการใช้อาวุธแบบดั้งเดิม ดังเช่น พลองยาว, พลองสั้น, มีด, ดาบ และกระบี่ ดังนั้นอาวุธเหล่านั้นจึงเป็นอุปกรณ์สำหรับการฝึกฝนสำหรับการเข้าถึงทั้งทางร่างกายและจิตใจ
โววีนัมเป็นกีฬาที่ได้รับการยอมรับในเอเชียนอินดอร์เกมส์ 2009 และกลายมาเป็นกีฬาหลักอย่างเป็นทางการในสภากีฬาเอเชีย ซึ่งประเทศอินโดนีเซียผู้เป็นเจ้าภาพกีฬาซีเกมส์ 2011 ได้เห็นชอบในการจัดการแข่งขันดังกล่าว นอกจากนี้ บิ๊กเบน ช.พระราม 6 ซึ่งเป็นนักมวยไทยยังเคยร่วมแข่งขันในศิลปะการต่อสู้แขนงนี้ และได้รับเหรียญเงินจากการแข่งขันชิงแชมป์โลกมาแล้วเช่นกัน1
การศึกษาอิสระ

การศึกษาอิสระ หรือ การค้นคว้าอิสระ  เป็นการศึกษารูปแบบหนึ่งที่ผู้เรียนศึกษา ค้นคว้า วิจัย อย่างอิสระในหัวข้อที่ตกลงกัน นอกเหนือจากการเรียนในชั้นเรียนตามหลักสูตรปกติของสถานศึกษา
หัวข้อที่ศึกษาขึ้นอยู่กับการตกลงกันระหว่างผู้เรียนและอาจารย์ภายใต้กรอบที่สถานศึกษากำหนด ซึ่งมักกำหนดสาขาวิชาที่ให้ศึกษา ระยะเวลา ความยากง่าย ปริมาณเนื้องานที่ต้องศึกษาและวิธีการประเมินผลเอาไว้ โดยปกติก่อนเริ่มทำการศึกษาต้องมีอาจารย์ที่ปรึกษาหรืออาจารย์ประจำวิชาศึกษาอิสระรับรองหัวข้อนั้นก่อน ซึ่งอาจการรับรองดังกล่าวแตกต่างกันไปตามบริบท เช่น
เมื่อได้หัวข้อ ผู้เรียนทำการศึกษาในเรื่องที่ได้รับอนุมัติให้ศึกษาด้วยตนเอง ภายใต้การกำกับดูแลของที่ปรึกษา ระดับของการกำกับดูแลอาจมากน้อยต่างกันตามข้อกำหนดของวิชาการศึกษาอิสระในระดับที่ศึกษาอยู่ โดยทั่วไปในระดับมัธยมศึกษามักต้องการคำแนะนำอย่างใกล้ชิดจากที่ปรึกษา ในขณะที่ผู้เรียนระดับบัณฑิตศึกษาอาจได้รับคำปรึกษาที่ค่อนข้างจำกัด
เมื่อเสร็จสิ้นการศึกษามักมีการประเมินผลโดยให้ผู้เรียนทำรายงานสรุปผลการศึกษาและ/หรือนำเสนอปากเปล่า ผลการเรียนของการศึกษาอิสระอาจเป็นคะแนนระดับต่างๆ หรือ ให้แต่เพียงผ่านหรือไม่ผ่านก็ได้ด
เอปิโก

ออร์ลันโด ติโต โกลอน (Orlando Tito Colón; 24 มีนาคม ค.ศ. 1982) เป็นนักมวยปล้ำอาชีพชาวปวยร์โตรีโก หลานชายของการ์โลส โกลอน ญาติพี่น้องกับปริโมและการ์ลิโต ปี 2010 ได้เซ็นสัญญากับWWEในนาม เอปิโก (Epico) ร่วมฝึกค่ายทักษะFCW ปี 2011 ได้ร่วมทีมกับปริโมโดยมีโรซา เมนเดสเป็นผู้จัดการในนามปริโมและเอปิโก คว้าแชมป์แท็กทีมได้ในเฮาส์โชว์ มกราคม 2012 ก่อนจะเปลี่ยนกิมมิคอยู่หลายครั้งและออกในปี 2020
โรงเรียนนานาชาติเดอะรีเจ้นท์

โรงเรียนนานาชาติเดอะรีเจ้นท์  เป็นโรงเรียนนานาชาติตั้งอยู่ที่กรุงเทพมหานครและพัทยา ก่อตั้งโดย ดร.วีระชัย เตชะวิจิตร์ เมื่อปี พ.ศ. 2539 ในปี พ.ศ. 2560 มีนักเรียนประมาณ 1,950 คน รวมโรงเรียนสองแห่งที่กรุงเทพและที่สาขาพัทยา จำนวนนักเรียนเป็นเด็กนักเรียนต่างชาติร้อยละ 50 และ 72 ตามลำดับและนักเรียนประจำ 90 ที่สาขากรุงเทพ และ 120 คนที่พัทยา สถิตินักเรียนในปัจจุบันมีทั้งหมด 50 สัญชาต
ประวัติโรงเรียน.
ในช่วงปี 2535 ดร.วีระชัย เตชะวิจิตร์และภรรยาได้ลงทุนสร้างหมู่บ้านรีเจ้นท์ปาร์คขึ้นที่พัทยาเหนือ จำนวน 32 หลัง ภายในระยะเวลาสองปีลูกค้าได้ร้องขอให้ช่วยเปิดโรงเรียนนานาชาติขึ้น เนื่องจากไม่มีโรงเรียนในพัทยา ดร.วีระชัย จึงคิดเปิดโรงเรียนนานาชาติขึ้นเพื่อรองรับกับความต้องการดังกล่าว 
ในปี 2535 รัฐบาลของนายอานันท์ ปันยารชุน ได้อนุญาตให้มีการออกใบอนุญาตโรงเรียนนานาชาติได้ และมีโรงเรียนแห่งหนึ่งในพัทยาเหนือกำลังจะเลิกกิจการ ดร.วีระชัยจึงเข้าไปเทกโอเวอร์ โดยใช้ชื่อเดิมคือนานาชาติบางละมุง” ต่อมาโรงเรียนนานาชาติบางละมุงได้ย้ายออกไปตั้งอยู่นอกเมืองพัทยาในสถานที่ตั้งปัจจุบันและเปลี่ยนชื่อเป็น “โรงเรียนนานาชาติเดอะรีเจ้นท์” พร้อมกับขยายอาคาร หอพัก และที่ดินเพิ่มเพื่อรองรับนักเรียนจากทั่วโลก หลังจากสร้างโรงเรียนที่พัทยาแล้วเสร็จอีก 6 ปีให้หลังจึงค่อยเข้ามาสร้างโรงเรียนนานาชาติขึ้นในเขตกรุงเทพฯ
สถิติจำนวนนักเรียนและอาจารย์.
ปัจจุบันโรงเรียนนานาชาติเดอะรีเจ้นท์ทั้ง 3 แห่ง คือพัทยา 1 และกรุงเทพฯอีก 2 มีนักเรียนมากกว่า 50 สัญชาติรวมประมาณ 1,600 คน ที่พัทยามีสัดส่วนของคนต่างชาติ 72% กรุงเทพฯ มีนักเรียนไทยกับต่างชาติสัดส่วนครึ่งต่อครึ่ง ทางโรงเรียนมีอาจารย์ผู้สอนมี Qualified Teacher Status (QTS)มาจากประเทศอังกฤษเกือบทั้งหมด
เครือข่าย.
โรงเรียนนานาชาติเดอะรีเจ้นท์เป็นสมาชิกกลุ่ม FOBISSEA (Federa
tion of British International Schools in South East Asia and East Asia), CIS (Council of International Schools) และ BSA (British Boarding School Association) 
หลักสูตรการศึกษา.
หลักสูตรของโรงเรียนนานาชาติเดอะรีเจ้นท์ถอดแบบมาจากหลักสูตรการเรียนการสอนของประเทศอังกฤษ (The English National Curriculum)
บัวหิมะ

บัวหิมะ (Snow lotus) เป็นชื่อสามัญของพืชในสกุล "Saussurea" อยู่ในวงศ์ Compositae เป็นพืชที่ขึ้นในที่สูง มีหิมะปกคลุม ในเอเชียกลาง และจีนเช่น ในทิเบต มณฑลยูนนาน เสฉวน ซินเจียงอุยกูร์ ในทางยาจีน มีฤทธิ์เป็นยาเย็น แก้ข้ออักเสบ แก้ไข้ บำรุงหัวใจ ส่วนที่นิยมมาทำอาหารคือส่วนที่เป็นราก ซึ่งคนส่วนใหญ่เรียกผล เป็นพืชตระกูลเดียวกันกับทานตะวัน
สปีชีส์ที่สำคัญ.
<templatestyles src="Div col/styles.css"/>
เท้ายายม่อม (พืช)

"ระวังสับสนกับ ไม้เท้ายายม่อม"
เท้ายายม่อม (ชื่อวิทยาศาสตร์: "Tacca leontopetaloides") หรือมันเท้ายายม่อม เป็นพืชในวงศ์ Taccaceae เป็นพืชที่มีหัว มีใบ 1–3 ใบ แต่ละใบจักเป็นสามแฉก เว้าแบบขนนก ดอกเป็นช่อยาว แต่ละช่อมีดอกย่อย 20–40 ดอก ผลกลม หัวของพืชชนิดนี้นำไปทำแป้งที่เรียกแป้งเท้ายายม่อม พืชชนิดนี้เป็นพืชท้องถิ่นในทวีปแอฟริกา, เอเชียใต้, เอเชียตะวันออกเฉียงใต้, ออสเตรเลียเหนือ, นิวกินี, ซามัว, หมู่เกาะไมโครนีเซีย และฟีจี และมีการแพร่กระจายไปในหมู่เกาะแปซิฟิกเนื่องมาจากการอพยพของคน ชื่อสามัญของพืชชนิดนี้ ได้แก่ "Polynesian Arrowroot" (ภาษาอังกฤษ), "Pia" (ฮาวาย, เฟรนช์พอลินีเชีย, นีวเว และหมู่เกาะคุก), "Masoa" (ซามัว), "Mahoaʻa" (ตองงา), "Yabia" (ฟีจี) "Gapgap" (กวม) และ "Taka" (อินโดนีเซีย)
เท้ายายม่อมเป็นไม้ล้มลุกอายุยืน ไม่มีลำต้น เหง้าใต้ดินเป็นหัว กลมแบนหรือรีกว้าง เปลือกหัวบาง ผิวเรียบ เมื่ออ่อนสีขาว แก่แล้วเป็นสีเทาหรือสีน้ำตาล เนื้อหัวสีขาว ฉ่ำน้ำเล็กน้อย ดอกสีเหลืองหรือเขียวแกมม่วงเข้ม ผลสีส้มอ่อน มีเมล็ดมาก เนื้อผลฟ่าม ๆ เมล็ดแบน คาดว่ามีถิ่นกำเนิดในเอเชียตะวันออกเฉียงใต้ กระจายพันธุ์ตั้งแต่แอฟริกา เอเชีย ไปจนถึงโอเชียเนีย
หัวสดรับประทานไม่ได้ มีรสขม แต่สามารถสกัดแป้งมาใช้ประโยชน์ได้ แป้งที่ได้ใช้ทำขนมปัง พุดดิ้งและขนมได้หลายชนิด ในฟีจีนำแป้งที่ยังไม่ได้ตากแห้งห่อใบไม้นำไปฝังดิน ปล่อยให้เกิดการหมักก่อนรับประทาน ในซามัวใช้แป้งสดเป็นกาว ในกาบองรับประทานผล ใบรับประทานเป็นผัก ก้านใบและก้านดอกให้เส้นใยใช้ทำหมวกและอุปกรณ์ตกเบ็ด หัวและแป้งใช้รักษาโรคบิดและอาการบวม เคยเป็นอาหารหลักในฮาวาย, ตาฮีตี และฟีจี แต่ปัจจุบันถูกแทนที่ด้วยมันสำปะหลัง รสขมในหัวเกิดจากเบตาซิโตสเตอรอล อัลคาลอยด์ ซาโปนิน หัวอ่อนรสขมมากกว่าหัวแก่ 
แป้งเท้ายายม่อม.
แป้งเท้ายายม่อมเป็นแป้งที่แปรรูปได้จากหัวมันเท้ายายม่อม "(Tacca leontopetaloides)" ซึ่งเก็บหัวได้ปีละครั้ง จึงทำให้เป็นแป้งที่มีราคาแพง ลักษณะของแป้งเป็นผงสีขาวมีเม็ดสี่เหลี่ยมเล็ก ๆ ทำให้ขนมมีลักษณะใส เช่นเดียวกับแป้งถั่ว เมื่อทำให้สุกด้วยการกวนกับน้ำด้วยไฟอ่อนปานกลาง แป้งละลายง่าย สุกง่าย เมื่อสุกจะเริ่มใส มีเงาในเนื้อแป้ง เหนียวปานกลาง เมื่อเย็นแล้ว แป้งรวมตัวเป็นก้อน ล่อนออกจากภาชนะได้ดี 
เป็นวัตถุดิบทำขนมไทยตามสูตรดั้งเดิม เช่น ขนมเปียกปูน หรือ ขนมชั้น แต่ในปัจจุบันมักถูกทดแทนด้วยแป้งมันสำปะหลัง แป้งข้าวโพด หรือแป้งสูตรผสมที่ให้คุณสมบัติใกล้เคียงกัน
อาร์ชดยุก

อาร์ชดยุก (Archduke) ตามสำเนียงอังกฤษ หรือ อาร์ชดุ๊ก ตามสำเนียงอเมริกัน ถ้าเป็นสตรีเรียกว่า อาร์ชดัชเชส (Archduchess) เป็นบรรดาศักดิ์ยุโรปที่สถาปนาขึ้นในปีค.ศ. 1358 เพื่อเป็นยศของเจ้าผู้ครองแคว้นระดับอาร์ชดัชชีที่มาจากราชวงศ์ฮาพส์บวร์คแห่งจักรวรรดิโรมันอันศักดิ์สิทธิ์ (ค.ศ. 962–1806) บรรดาศักดิ์อาร์ชดยุกอยู่ต่ำกว่าจักรพรรดิและกษัตริย์ แต่อยู่เหนือแกรนด์ดยุก, ดยุก และเจ้าชาย
ดินแดนในปกครองของอาร์ชดยุกหรืออาร์ชดัชเชสเรียกว่า "อาร์ชดัชชี" เช่น อาร์ชดัชชีออสเตรีย เป็นต้น อาร์ชดัชชีทั้งหมดล่มสลายลงในปี ค.ศ. 1918
คลองอ้อมนนท์

คลองอ้อมนนท์ เคยเป็นส่วนหนึ่งของแม่น้ำเจ้าพระยาในสมัยก่อน เมื่อถึงปี พ.ศ. 2179 สมเด็จพระเจ้าปราสาททองโปรดเกล้าฯ ให้ขุดคลองลัดแม่น้ำเจ้าพระยาซึ่งมีความคดเคี้ยวในช่วงเมืองนนทบุรี การเดินทางสัญจรต้องใช้เวลานาน เมื่อขุดคลองลัดแล้ว แม่น้ำก็เปลี่ยนทางไหลเข้าคลองขุดใหม่กลายเป็นแม่น้ำเจ้าพระยาสายใหม่ดังปัจจุบันนี้ ส่วนแม่น้ำสายเดิมนั้นเล็กลงกลายเป็นทางน้ำอ้อม เรียกกันว่า "แม่น้ำอ้อม" เมื่อถึง พ.ศ. 2208 สมเด็จพระนารายณ์มหาราชโปรดเกล้าฯ ให้สร้างป้อมปราการตรงปากแม่น้ำอ้อม และโปรดฯ ให้ย้ายเมืองนนทบุรีมาอยู่ปากแม่น้ำอ้อมด้วย
 ก่อนจะมีการย้ายเมืองนนทบุรีมายังที่ตั้งปัจจุบันในสมัยรัตนโกสินทร์
ปัจจุบันคลองอ้อมนนท์เป็นคลองที่แยกจากแม่น้ำเจ้าพระยาที่อำเภอเมืองนนทบุรี เข้าเขตอำเภอบางใหญ่ วกลงทางใต้ ไปจรดคลองบางกรวยซึ่งเป็นลำน้ำสายเดียวกัน แต่จะเปลี่ยนมาเรียกอีกชื่อหนึ่งเมื่อไหลมาบรรจบกับคลองลัดบางกรวยบริเวณวัดชลอในเขตอำเภอบางกรวยก่อนไหลออกสู่แม่น้ำเจ้าพระยาสายปัจจุบันในท้องที่อำเภอบางกรวย ซึ่งจะเรียกชื่อว่าคลองบางกรวยเฉพาะส่วนที่เลยปากคลองลัดบางกรวยมาเท่านั้นนั่นเอง 
คลองอ้อมนนท์นี้มีความยาวรวมทั้งสิ้น 17.5 กิโลเมตร ชื่ออื่น ๆ ที่นิยมเรียกได้แก่ คลองอ้อม แม่น้ำอ้อม คลองบางอ้อม หรือคลองอ้อมน้อย ปัจจุบันถือว่าเป็นส่วนหนึ่งของคลองบางกอกน้อย ซึ่งลำน้ำสายนี้เป็นแหล่งท่องเที่ยวชมวิถีชีวิตริมน้ำ และมีสถานที่ท่องเที่ยวทางวัฒนธรรมหลายแห่ง คือ
สายฟ้องเหมี่ยนนาม

สายฟ้องเหมี่ยนนาม  มีความหมายว่า "ปลดปล่อยภาคใต้" เป็นชื่อเพลงชาติของรัฐบาลปฏิวัติเฉพาะกาลแห่งสาธารณรัฐเวียดนามใต้ ซึ่งเป็นรัฐบาลที่ปกครองเวียดนามใต้ภายใต้การควบคุมของกองทัพประชาชนเวียดนาม ระหว่าง พ.ศ. 2512 - 2518
บทเพลงนี้เป็นผลงานการประพันธ์ของ ลืว หืว เฟื้อก (Lưu Hữu Phước) ผู้แต่งเพลงชาติเวียดนามใต้ "ทัญเนียนหั่ญคุก" โดยแต่งขึ้นทั้งส่วนบทร้องและทำนองเมื่อ พ.ศ. 2504 (ส่วนของบทร้องนั้นร่วมกันแต่งกับนักประพันธ์ของเวียดนามเหนืออีก 2 คน คือ มาย วัน โบะ และหวิ่ญ วัน เตี๊ยง) เพื่อใช้เป็นเพลงปลุกใจของแนวร่วมปลดปล่อยแห่งชาติเวียดนามใต้ (เวียดกง) ต่อมาเมื่อแนวร่วมปลดปล่อยแห่งชาติเวียดนามใต้และกองทัพประชาชนเวียดนามยึดกรุงไซ่ง่อนได้สำเร็จในปี พ.ศ. 2518 เพลงนี้จึงได้กลายเป็นเพลงชาติของเวียดนามใต้จนถึงปี พ.ศ. 2519 เนื่องจากเวียดนามเหนือได้ผนวกเวียดนามใต้เข้าเป็นประเทศเดียวกันโดยสมบูรณ์
เจ็ดกฎทางจิตวิญญาณแห่งความสำเร็จ

เจ็ดกฎทางจิตวิญญาณแห่งความสำเร็จ คือ หลักการแห่งความสำเร็จเจ็ดประการที่ เขียนโดย ดีพัค โชปรา ในหนังสือ The Seven Spiritual Laws of Success – A Practical Guide to the Fulfillment of Your Dreams ที่พิมพ์ออกมาเมื่อ ค.ศ. 1994
โดยหลักการจะมีพื้นฐานมาจากศาสนาฮินดูและแนวคิดทางจิตวิญญาณที่ว่า ความสำเร็จของคนไม่ได้มีผลมาจากการทำงานหนัก การวางแผนที่ชัดเจน หรือ ความทะเยอทะยาน แต่มาจากความเข้าใจธรรมชาติในฐานะของมนุษย์ และเข้าใจวิธีการที่จะปฏิบัติตามกฎของธรรมชาติ
หนังสือโน้มน้าวว่า หากเราเข้าใจและใช้กฎธรรมชาติในการดำเนินชีวิตของเรา ทุก ๆ สิ่งที่เราต้องการสามารถสร้างขึ้นได้ เพราะว่า กฎเดียวกันนั้น ธรรมชาติก็ใช้สร้างป่า สร้างดวงดาว สร้างร่างกายของมนุษย์ขึ้น ดังนั้นกฎเหล่านี้ก็สามารถใช้เติมเต็มให้กับความต้องการลึก ๆของเราได้
ใช้เวลาอยู่เงียบ ๆ แค่อยู่. ฝึกสมาธิ ครั้งละ 30 นาที 2 ครั้งต่อวัน.
สังเกตปรัชญาในชีวิตต่าง ๆ อย่างเงียบ.
ฝึกการที่จะไม่ตัดสิน (practice non-judgement).
แต่ละวัน ให้ของขวัญกับใครก็ตามที่คุณเจอ อาจจะเป็น คำชม หรือ ดอกไม้.
รับของขวัญอย่างยินดี.
ให้รักษาความมั่งคั่งให้หมุนเวียนโดยการให้และรับ ความห่วงใย ความชอบพอ ความซาบซึ้งเห็นคุณค่า และ ความรัก ระหว่างกัน.
ทุก ๆ การกระทำจะสร้างแรงหรือพลังงานที่จะย้อนกลับมาในลักษณะคล้าย ๆ กัน.
การเลือกการกระทำที่จะนำความสุขและความสำเร็จไปให้ผู้อื่น จะเป็นการรับรองว่าจะมีกระแสของความสุขและความสำเร็จกลับมาหาคุณ.
ยอมรับผู้คน สถานการณ์ และเหตุการณ์ต่าง ๆ ในแบบที่เป็น.
มีความรับผิดชอบต่อสถานะของคุณ ต่อเหตุการณ์ทุก ๆ อย่างที่อาจจะเป็นปัญหา.
ปล่อยวางความต้องการที่คุณจะเถียงอธิบายมุมมองของคุณ.
สิ่งที่ซ่อนอยู่ในทุก ๆ ความมุ่งมั่นปรารถนา คือ กลไก สำหรับการเติมเต็ม.
เขียนรายการของสิ่งที่คุณปรารถนา.
เมื่อสิ่งต่าง ๆ ไม่ได้เป็นไปตามที่คุณคิด ให้เชื่อว่ามันมีเหตุผลของมัน.
ยอมให้ตัวคุณเองและคนอื่น ๆ มีอิสระที่จะเป็นตัวของตัวเอง.
อย่าบังคับทางออก ให้ทางออกมันเกิดขึ้นมาแบบของมัน.
ความไม่แน่นอนเป็นสิ่งจำเป็น และ มันเป็นเส้นทางไปสู่อิสรภาพของคุณ
ค้นหาตัวตนภายในที่สูงกว่าของคุณเอง.
ค้นหาความสามารถที่พิเศษของคุณ.
ถามตัวเองว่าคุณจะสามารถช่วยเหลือเพื่อนมนุษย์ได้ดีที่สุดอย่างไร.
การใช้ความสามารถพิเศษของคุณในการช่วยเหลือผู้อื่นจะนำมาซึ่งความสุขใจและความสมบูรณ์
หนังสือขายได้แล้ว 1.5 ล้านเล่มในสหรัฐอเมริกา และ ราว 3 ล้านเล่มจากที่อื่น ๆ ทั่วโลก,
หนังสือติด 10 อันดับหนังสือขายดีของ New York Times.
ตุซตลากูติเอร์เรซ

ตุซตลากูติเอร์เรซ  เป็นเมืองหลวงและเมืองที่ใหญ่ที่สุดของรัฐเชียปัส ประเทศเม็กซิโก ถือว่าเป็นเมืองทันสมัยที่สุดของรัฐ ซึ่งอาคารสาธารณะส่วนใหญ่สร้างขึ้นในศตวรรษที่ 20 เว้นแต่โบสถ์ซานมาร์โกส ที่สร้างขึ้นในปี ค.ศ. 1560 ก่อนหน้านั้นเมืองไม่ได้เป็นที่ตั้งรกรากที่อยู่อาศัย ความแตกต่างของเมืองเมื่อเทียบกับรัฐอื่น ตุซตลากูติเอร์เรซไม่ได้เป็นจุดท่องเที่ยว แต่เป็นศูนย์รวมการเดินทางของนักท่องเที่ยวที่มายังรัฐนี้ มีสนามบินหลักและสถานีขนส่งรถประจำทางระดับเฟิร์สคลาส
พุทราจีน

พุทราจีน (พันธุ์ที่มีเปลือกสีน้ำตาลเข้มเรียก ; ชื่อวิทยาศาสตร์: "Ziziphus jujuba") ภาคอีสานเรียก บักทันหรือหมากกะทัน ภาคเหนือเรียกมะตัน มะตันหลวง นางต้มต้น ภาษาจีนเรียก เป้กเลี้ยบ อินเดียเรียก เบอร์ เป็นไม้ยืนต้นขนาดเล็ก ในวงศ์ Rhamnaceae เป็นไม้ยืนต้นมีหนาม มักมีเป็นคู่ โดยตรงทั้งสองอันหรือตรงอันหนึ่ง โค้งอันหนึ่ง ผลมีเมล็ดเดียว ผิวเรียบ ส่วนใหญ่ผลสุกจะเป็นสีเหลือง ยกเว้นบางพันธุ์ที่เป็นสีแดงเข้ม มีทั้งพันธุ์ผลเล็กและผลใหญ่
พุทราจีนมีถิ่นกำเนิดในประเทศจีนตอนเหนือ มีการบริโภคในประเทศจีนมาเมื่อ 4,000 ปีที่แล้ว ในอินเดียปลูกพุทรามาก่อนสมัยพุทธกาล ซึ่งมีกล่าวถึงในบันทึกของหลวงจีนยวนชางที่เดินทางไปอินเดียเมื่อราว พ.ศ. 1172 ในกรีกเป็นที่รู้จักตั้งแต่สมัยโฮเมอร์ โดยมีกล่าวถึงพุทราในโอดิสซี 
พันธุ์พุทราจีน.
พันธุ์พุทราจีนที่มีปลูกในประเทศไทยได้แก่
แกรี สปีด

แกรี แอนดรูว์ สปีด, เอ็มบีอี  (8 กันยายน ค.ศ. 1969 - 27 พฤศจิกายน ค.ศ. 2011) เป็นนักฟุตบอลและผู้จัดการทีมฟุตบอล ชาวเวลส์ เขาเป็นกัปตันฟุตบอลทีมชาติเวลส์ เขาเกษียณตัวจากทีมชาติในปี ค.ศ. 2004 และยังคงเป็นนักฟุตบอลชาวเวลส์ที่ลงแข่งขันมากที่สุด และเป็นอันดับ 2 ของทั้งหมด เขาลงแข่งขันทีมชาติชุดใหญ่ 85 นัดในระหว่างปี ค.ศ. 1990 ถึง 2004 โดยเล่นในตำแหน่งกองกลางตัวรุกด้านซ้าย
ในฐานะนักฟุตบอลอาชีพ เขาเล่นให้กับทีมลีดส์ยูไนเต็ด เอฟเวอร์ตัน นิวคาสเซิลยูไนเต็ด โบลตันวันเดอเริร์ส และเชฟฟีลด์ยูไนเต็ด และไม่ค่อยประสบปัญหาอาการบาดเจ็บและการพักเล่น เขาถือสถิติเป็นผู้เล่นที่ลงแข่งในเอฟเอพรีเมียร์ลีก มากถึง 535 นัด จนเดวิด เจมส์มาทำลายสถิติเขา จนเมื่อเขาเสียชีวิตลงมีเพียงแค่เดวิด เจมส์และไรอัน กิกส์ เท่านั้นที่ลงเล่นมากกว่าเขา เขาลงแข่งขันในลีกและฟุตบอลถ้วยในประเทศกว่า 840 นัด และลงแข่งในระดับระหว่างประเทศอีก 85 นัด เขาเป็นผู้เล่นของลีดส์ยูไนเต็ด ในชุดที่คว้าแชมป์ลีกปี 1991-92 1 ปีก่อนเปลี่ยนชื่อมาเป็น พรีเมียร์ลีก และเคยเป็นผู้เล่นของนิวคาสเซิลในชุดที่เข้าชิงเอฟเอคัพกับอาร์เซนอลและแมนเชสเตอร์ยูไนเต็ด ในปี 1998 และ 1999 ตามลำดับ แต่ได้แค่รองแชมป์ทั้งสองครั้ง
สปีดได้รับงานเป็นผู้จัดการทีมเชฟฟีลด์ยูไนเต็ดในปี ค.ศ. 2010 แต่ก็ออกจากสโมสรในอีกไม่กี่เดือน ในเดือนธันวาคม ค.ศ. 2010 และเป็นผู้จัดการทีมฟุตบอลทีมชาติเวลส์ 
สปีดเสียชีวิตเมื่อวันที่ 27 พฤศจิกายน ค.ศ. 2011 จากการแขวนคอตาย การตายของเขาถูกพูดถึงโดยเพื่อนนักฟุตบอลและบุคคลสาธารณะ เขาได้รับการกล่าวถึงในหน้าข่าวเกี่ยวกับการเสียชีวิต ในหนังสือพิมพ์ ดิอินดิเพนเดนท์ ว่า "เป็นหนึ่งในผู้จัดการทีมหนุ่มที่มีแววที่สุดในโลก"
ณัฏฐ์ เดชะปัญญา

ผู้ช่วยศาสตราจารย์ ณัฏฐ์ เดชะปัญญา (ชื่อเล่น นัท) ชื่อเดิมคือ ณัฐพงศ์ เดชะปัญญา เกิดเมื่อวันที่ 4 สิงหาคม พ.ศ. 2523 อดีตนักร้อง และนักแสดงชาวไทย ปัจจุบันเป็นผู้ช่วยคณบดีฝ่ายทำนุบำรุงศิลปวัฒนธรรมและการสร้างภาพลักษณ์องค์กร คณะวิทยาการจัดการ มหาวิทยาลัยราชภัฏบ้านสมเด็จเจ้าพระยา
ประวัติ.
ณัฏฐ์เป็นลูกชายของพลโท อนุสรณ์ เดชะปัญญา ก้าวสู่วงการบันเทิงจากการเป็นนายแบบ เดินแบบ ถ่ายแบบลงในนิตยสารแฟชั่นต่าง ๆ เช่น ผู้หญิง เธอกับฉัน แสดงละครโทรทัศน์เรื่อง "น้องใหม่ร้ายบริสุทธิ์" จากนั้นมีผลงานเพลงกับค่ายอาร์เอสในชุด Nutt ในปี พ.ศ. 2546 ในสังกัดมอนสเตอร์มิวสิก มี เจษฎา หันช่อ รับหน้าที่เป็นโปรดิวเซอร์ (producer) และพิสุทธิ์ ทรัพย์วิจิตร เป็นเอ็กเซ็กคิวทีฟ โปรดิวเซอร์ (Executive Producer)
จบการศึกษาระดับมัธยมศึกษาจากโรงเรียนศรีราชา ระดับปริญญาตรี นิเทศศาสตรบัณฑิต (การโฆษณา) จากมหาวิทยาลัยราชภัฏสวนสุนันทา ระดับปริญญาโท นิเทศศาสตรมหาบัณฑิต (สื่อสารการท่องเที่ยวและบันเทิง) จากมหาวิทยาลัยเกริก และระดับปริญญาเอก ปรัชญาดุษฎีบัณฑิต สาขาวิชานิเทศศาสตร์ (ปรด.รุ่นที่ 4) จากมหาวิทยาลัยสุโขทัยธรรมาธิราช
ปัจจุบัน เป็นผู้ช่วยศาสตราจารย์ประจำสาขาวิชาการโฆษณาและธุรกิจบันเทิง คณะวิทยาการจัดการ มหาวิทยาลัยราชภัฏบ้านสมเด็จเจ้าพระยา และเป็นผู้ก่อตั้งโครงการบ้านสมเด็จฯ เอนเตอร์เทนเมนท์ ซึ่งประกอบไปด้วย บ้านสมเด็จเรคคอร์ด (ค่ายเพลงแห่งแรกในมหาวิทยาลัย แห่งประเทศไทย) บ้านการละคร (ชมรมการแสดงบ้านสมเด็จฯ) บ้านโมเดลลิ่ง ผู้กำกับละครเวที นักแสดง นายแบบ และนักร้องนำวงร็อค เน็กซัส (Nexus) ในวันนี้แค่รักคงไม่พอ เมื่อเธอเองก็ท้อ ฉันขอไม่เป็นตัวถ่วง สังกัดค่าย ไอมิวสิก เอนเตอร์เทนเมนท์
ดิเอนเตอร์เทนเนอร์

ดิเอนเตอร์เทนเนอร์  เป็นผลงานประพันธ์ดนตรีแบบแร็กไทม์ สำหรับบรรเลงด้วยเปียโน ผลงานของสก็อต จอปลินในปี ค.ศ. 1902 ถูกตีพิมพ์เผยแพร่เป็นครั้งแรกในเดือนธันวาคม ค.ศ. 1902 ที่เมืองเซนต์หลุยส์ รัฐมิสซูรี ได้รับการยกย่องเป็นผลงานที่มีชื่อเสียงที่สุดของจอปลิน 
ผลงานชิ้นนี้กลับมามีชื่อเสียงอีกครั้งในช่วงทศวรรษ 1970 จากงานบันทึกเสียงของโจชัว ริฟคิน ชื่ออัลบัม "Scott Joplin: Piano Rags" ในปี ค.ศ. 1970 ซึ่งมียอดจำหน่ายมากกว่า 100,000 แผ่นในปีแรก มียอดขายรวมทั้งสิ้นมากกว่า 1 ล้านแผ่น และได้รับการเสนอชื่อเข้าชิงรางวัลแกรมมี ต่อมาในปี ค.ศ. 1973 ได้ถูกนำมาดัดแปลงเป็นเพลงประกอบภาพยนตร์เรื่อง "เดอะสติง" โดยมาร์วิน แฮมลิช และได้รับรางวัลออสการ์ สาขาดนตรีประกอบภาพยนตร์ยอดเยี่ยม และซิงเกิลติดอันดับ 3 จากการจัดอันดับบิลบอร์ดฮอต 100 และอเมริกันท็อป 40 เมื่อเดือนพฤษภาคม ค.ศ. 1974 
สมาคมผู้ประกอบกิจการเพลงของสหรัฐอเมริกา (RIAA) ได้จัดให้เพลงนี้อยู่ที่อันดับ 10 ของการจัดอันดับเพลงแห่งศตวรรษ
ฮาดาโนะ

ฮาดาโนะ  เป็นนครที่ตั้งอยู่ทางตอนกลางค่อนไปทางตะวันตกของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 103.76 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 161,279 คน
ภูมิศาสตร์.
ฮาดาโนะตั้งอยู่บนเนินเขาทางตอนกลางค่อนไปทางทิศตะวันตกของจังหวัดคานางาวะ ครึ่งหนึ่งของพื้นที่อยู่ในอาณาเขตของกึ่งอุทยานแห่งชาติทันซาวาโอยามะ
ดีลอยท์ ทู้ช โธมัทสุ

ดีลอยท์ ทู้ช โธมัทสุ  เป็นหนึ่งในบริษัทตรวจสอบบัญชีสี่แห่งที่ใหญ่ที่สุดในโลกควบคู่กับ ไพรซ์วอเทอร์เฮาส์คูเปอส์, เคพีเอ็มจี และ เอินส์ท แอนด์ ยัง บริการทั้งด้านการบัญชีและที่ปรึกษา การสอบบัญชี การทำบัญชี การวางแผนยุทธศาสตร์ เทคโนโลยีสารสนเทศ การจัดการการเงิน และการควบคุมประสิทธิภาพ นอกจากนี้ยังให้บริการด้านการจัดหางานและที่ปรึกษาภาษีอากร รวมถึงการให้บริการธุรกิจแก่รัฐบาลและสถาบันการเงินระหว่างประเทศที่ดำเนินการในตลาดเกิดใหม่ มีฐานประกอบการอยู่ในรัฐนิวยอร์กมีพนักงาน 415,000 คน และสำนักงานราว 750 แห่งใน 150 ประเทศทั่วโลก
ประวัติบริษัท.
ค.ศ. 1845 วิลเลียม เวลส์ ดีลอยท์ เปิดสำนักงานตรวจสอบบัญชีในกรุงลอนดอนภายใต้ชื่อบริษัท ดีลอยท์ เมื่อธุรกิจประสบความสำเร็จวิลเลียมจึงเปิดสำนักงานตรวจสอบบัญชีอีกแห่งในเมืองนิวยอร์กในปี 1890 ต่อมา ค.ศ. 1972 บริษัทดีลอยท์ ได้ร่วมทุนกับบริษัท แฮสคิน แอนด์ เซล ส่งผลให้เปลี่ยนชื่อเป็นบริษัทดีลอยท์ แฮสคิน แอนด์ เซล ใน ค.ศ. 1984 เมื่อธุรกิจตรวจสอบบัญชีเริ่มมีการแข่งขันสูงขึ้น ดีลอยท์ แฮสคิน แอนด์ เซล มีความพยายามจะรวมกิจการกับบริษัท ไพรซ์วอเทอร์เฮาส์ แต่ไม่สำเร็จเนื่องจากผู้ถือหุ้นฝ่ายอังกฤษของบริษัท ไพรซ์วอเทอร์เฮาส์ คัดค้าน
บทวิจารณ์.
ในช่วง ค.ศ. 1990 ดีลอยท์ ทู้ช โธมัทสุ ถูกฟ้องร้องดำเนินคดีหลายคดีจากการที่ไปเกี่ยวข้องกับ ไมเคิล มิลเคน ราชาแห่งหุ้นกู้ขยะ การล่มสลายของสถาบันการเงินประเภทเงินฝากออมทรัพย์และเงินให้กู้ยืมหลายแห่ง และการล้มละลายของบริษัทที่เป็นลูกค้าของตน
บุคคลสำคัญที่เคยผ่านงานกับดีลอยท์ ทู้ช โธมัทสุ.
<templatestyles src="Div col/styles.css"/>
เวอร์จินคิลเลอร์

เวอร์จินคิลเลอร์  เป็นสตูดิโออัลบั้มชุดที่ 4 ของวงสกอร์เปียนส์ที่ปล่อยวางขายใน ค.ศ. 1976 อัลบั้มนี้เป็นจุดเริ่มต้นที่ทำให้วงได้รับความสนใจจากผู้ฟังนอกทวีปยุโรปได้
การกัดกร่อน

การกัดกร่อน  หมายถึงภาวะซึ่งวัตถุหรือสิ่งประดิษฐ์ทางด้านวิศวกรรมทำปฏิกิริยากับสภาพแวดล้อม ทำให้ให้เกิดการเสื่อมสภาพของวัตถุนั้น ส่งผลให้ประสิทธิภาพการทำการทำงานหรือวัตถุประสงค์การใช้งานลดลง
ประเภทการกัดกร่อน.
ในสภาพแวดล้อมโดยทั่วไปสาเหตุการกัดกร่อนเกิดได้หลายอย่างเช่น ปฏิกิริยาเคมี ปฏิกิริยาไฟฟ้าเคมี หรืออาจเกิดจากปฏิกิริยาทางกายภาพของวัตถุนั้นเอง ลักษณะการกัดกร่อนที่พบเราสามารถแบ่งออกเป็นหลายแบบ เช่นแบ่งตามกลไกของการกัดกร่อน แบ่งตามลักษณะทางกายภาพ หรือตัวแปรที่ส่งผลต่อการกัดกร่อน
 การกัดกร่อนแบบสม่ำเสมอ (Uniform Corrosion) เกิดขึ้นเนื่องจากวัตถุสัมผัสกับสิ่งแวดล้อม โดยอัตราความสูญเสียพื้นผิวของวัตถุที่บริเวณที่สัมผัสปัจจัยให้เกิดการกัดกร่อนต่างๆ โดยเฉลี่ยจะใกล้เคียงกัน
การกัดกร่อนเนื่องจากความต่างศักย์ (Galvanic Corrosion) เกิดจากวัตถุโลหะที่เป็นตัวนำไฟฟ้าได้ 2 ชนิดที่ต่างกันหรือวัตถุชนิดเดียวกันแต่ค่าความต่างศักย์ไฟฟ้าต่างกัน มาเชื่อมต่อกันจะเกิดความต่างศักย์ไฟฟ้าขึ้น ทำให้เกิดการไหลของ อิเล็กตรอนระหว่างวัตถุทั้งสองหากทำให้การสูญเสียอิเล็กตรอนของวัตถุที่มีค่าความต่างศักย์ต่ำกว่าและจะถูกกัดกร่อนในที่สุด
การกัดกร่อนแบบช่องแคบ (Crevice Corrosion) เกิดจากวัตถุสัมผัสสารละลายบางชนิดที่สามารถแตกตัวเป็นประจุไฟฟ้า หรือเกิดจากบริเวณพื้นผิวที่การถ่ายเทของเหลวไม่ดี ส่งผลต่อการทำปฏิกิริยาออกซิเดชันแตกต่างกัน มักเกิดตามรอกแยกหรือตามซอกต่างๆ ของวัตถุ
การกัดกร่อนแบบเป็นหลุม (Pitting) ส่วนมากเกิดจากวัตถุอยู่สัมผัสสารละลายพวกคลอไรด์ เช่น น้ำทะเล เมื่อวัตถุถูกกัดกร่อน บริเวณกัดกร่อนจะเป็นรูหรือหลุม อาจถูกบดบังด้วยตัวกัดกร่อนเอง มักเกิดแบบเฉียบพลันตรวจพบได้ยาก มีขนาดเล็ก ส่วนใหญพบในวัตถุโลหะที่สามารถสร้างชั้นป้องกันได้
การกัดกร่อนตามขอบเกรน (Intergranular Corrosion) มักเกิดกับเหล็กกล้าไร้สนิม ในบริเวณที่มีการเชื่อมต่อ โดยเหล็กจะสูญเสีย โครเมียมในรูปคาร์ไบด์ เมื่อเกิดการสูญเสียจะขาดโครเมียมในการสร้างการป้องกันเนื้อเหล็ก
การผุกร่อนแบบเลือก (Selective Leaching or Dealloying) เกิดวัตถุที่เป็นโลหะผสม ที่ธาตุโลหะหนึ่งเสถียรกว่าธาตุหนึ่งเมื่อสัมผัสสภาพแวดล้อม เช่น การกัดกร่อนของทองเหลือง (Dezincification) โดยทองเหลืองจะสูญเสียสังกะสี เหลือแต่ทองแดงทำให้เป็นรูพรุน รูปทรงของวัตถุจะไม่เปลี่ยนแปลง แต่ความแข็งแรงจะลดลง สามารถลดการกัดกร่อนได้โดยเติมดีบุกลงไปประมาณร้อยละ 1 ในทองเหลือง
การกัดกร่อนแบบกัดเซาะ (Erosion Corrosion) เกิดจากปฏิกิริยาเคมีและการเคลื่อนที่ เช่น การไหลหรือเคลื่อนที่ของสารละลายหรือของเหลวที่มีผลต่อการกัดกร่อน
การกัดกร่อนโดยความเค้น (Stress corrosion) เกิดจากความเค้นหรือแรงเค้นของสภาพแวดล้อม เช่น การตัด การดัด ความร้อนภายนอก การสั่นสะเทือน หรือความเค้นจากภายในของวัตถุที่อาจหลงเหลือจากการขึ้นรูป การเย็นตัวที่ไม่สม่ำเสมอ
ผลกระทบทางเศรษฐกิจ.
จากการสำรวจในปี พ.ศ. 2545 พบว่ามีความสูญเสียที่เกิดจากการกัดกร่อนทั่วโลกคิดเป็นมูลค่ารวมประมาณ 11 ล้านล้านบาท และอัตราความเสียหายเกิดขึ้นกับประเทศกำลังพัฒนาประมาณร้อยละ 3 - 5 ของผลิตภัณฑ์มวลรวมประชาชาติ (GNP)
เท้ายายม่อมตัวเมีย

"ระวังสับสนกับ เท้ายายม่อม"
เท้ายายม่อมตัวเมีย (ชื่อวิทยาศาสตร์: "Clerodendrum petasites" S. Moore) มีชื่ออื่น ๆ ว่า เท้ายายม่อม, เท้ายายม่อมดอกขาว, พญารากเดียว, ไม้เท้าฤๅษี, ปู้เจ้าหายใจไม่รู้ขาด หรือไม้เท้ายายม่อม เป็นพืชในวงศ์กะเพรา (Lamiaceae) ลำต้นตรง ไม่ค่อยมีกิ่งก้าน ใบเดี่ยว ออกตามข้อ ดอกออกเป็นช่อ โคนกลีบเชื่อมกันเป็นหลอด สีขาว ผลกลม สุกเป็นสีดำ พืชชนิดนี้ เป็นพืชคนละชนิดกับเท้ายายม่อม ("Tacca leontopetaloides") ที่มีหัวซึ่งนำไปทำเป็นแป้งเท้ายายม่อม แต่รากของพืชชนิดนี้มีสรรพคุณเป็นยาแก้ไข้และถอนพิษ และใบสามารถนำไปสูบแทนกัญชาได้
The Acting Queen ล้านฝันสนั่นจอ (ปี 1)

The Acting Queen ล้านฝันสนั่นจอ ปี 1 เป็นรายการเรียลลิตีโชว์การประกวดนักแสดงในฤดูกาลแรกของ The Acting Queen ล้านฝันสนั่นจอ โดยในฤดูกาลแรกนี้ได้วางรูปแบบรายการให้ค้นหาเฉพาะนักแสดงหญิงทั้งหมด จำนวน 12 คน ผลิตโดย บริษัท แฮฟเอกู๊ดดรีม จำกัด ออกอากาศทุกวันอาทิตย์ เวลา 21:30–22:30 น. ทางสถานีโทรทัศน์โมเดิร์นไนน์ทีวี เริ่มออกอากาศครั้งแรกเมื่อวันที่ 28 พฤศจิกายน พ.ศ. 2553
หมายเหตุ 1: สัปดาห์ที่ 5 กับโจทย์ Romantic-Comedy ไม่มีผู้ที่ต้องออกจากการแข่งขัน
หมายเหตุ 2: สัปดาห์ที่ 9 กับโจทย์ Sexy Suspense ไม่มีผู้ที่ต้องออกจากการแข่งขัน
เลิฟไดรฟ์

เลิฟไดรฟ์  เป็นสตูดิโออัลบั้มชุดที่ 6 ของวงสกอร์เปียนส์ที่ปล่อยวางขายใน ค.ศ. 1979 อัลบั้ม Lovedrive ถือเป็น เป็นวิวัฒนาการที่สำคัญของวงสกอร์เปี่นส์ ซึ่งได้ Michael Schenker น้องชายของ Rudolf Schenker มาร่วมเล่นกีตาร์ 3 เพลง
สกุลโพ

สกุลโพ-ไทร-มะเดื่อ เป็นสกุลของไม้ยืนต้นในวงศ์ Moraceae สกุลหนึ่ง ใช้ชื่อสกุลว่า "Ficus"
บางชนิดอาจขึ้นเป็นไม้พุ่มหรือไม้เถา ขึ้นบนดินหรือกึ่งอิงอาศัย โดยมีรากเกาะอาศัยต้นไม้อื่นแล้วเจริญโอบรัดต้นไม้ที่เกาะลักษณะคล้ายกาฝาก แยกเพศร่วมต้นหรือต่างต้น ส่วนต่าง ๆ มีน้ำยาง หูใบหุ้มตาใบชัดเจน กิ่งมีรอยแผลหูใบเป็นวงรอบข้อ ใบเดี่ยว ส่วนมากเรียงเวียนหรือเรียงสลับในระนาบเดียวกัน เแผ่นใบด้านล่างส่วนมากมีต่อมไขตามโคนเส้นใบใกล้ฐานใบ บางครั้งมีซิสโทลิท ดอกขนาดเล็กจำนวนมากเรียงแน่นอยู่ภายในฐานรองดอกที่โอบหุ้มดอกทั้งหมดไว้ภายใน หรือ ซิทโอเนียม หรือฟิก โดยมีช่องเปิด ส่วนใหญ่มีใบประดับที่โคน ดอกเพศผู้ กลีบรวมส่วนมากมี 2-6 กลีบ แยกกันหรือติดกัน หรือไม่มีกลีบรวม เกสรเพศผู้ 1-5 อัน ดอกเพศเมียก้านยาว กลีบรวมส่วนมากมี 3-5 กลีบ แยกกันหรือติดกัน ยอดเกสรเพศเมีย 2 อัน แยกกันหรือติดกัน ดอกที่เป็นหมันเป็นปม ก้านเกสรเพศเมียสั้น เป็นที่อยู่ของแมลงขนาดเล็ก บางชนิดมีดอกแบบไม่มีเพศ คือ ไม่มีทั้งเกสรเพศผู้และเกสรเพศเมีย ลักษณะเฉพาะนี้มีความสัมพันธ์กับแมลงในลักษณะพึ่งพากัน ชนิดของแมลงมีความเฉพาะกับไทรแต่ละชนิด ผลขนาดเล็ก คล้ายผลมีผนังชั้นในแข็งหรือผลแห้งเมล็ดล่อน เมล็ดมีเอนโดสเปิร์ม
ไม้ที่อยู่ในสกุลนี้มีมากกว่า 800 ชนิดทั่วโลก (แบ่งออกได้เป็น 6 สกุลย่อย) ส่วนใหญ่กระจายพันธุ์อยู่ในเขตร้อนและบางส่วนอยู่ในเขตอบอุ่น พบในประเทศไทยประมาณ 115 ชนิด มีประมาณ 7-8 ชนิดที่นำเข้ามาจากต่างประเทศ ส่วนใหญ่เป็นไม้ยืนต้นขนาดใหญ่ ซึ่งคนไทยมีความเชื่อมาแต่โบราณว่าไม้เหล่านี้เป็นต้นไม้ศักดิ์สิทธิ์ เป็นที่สิงสถิตย์ของเทพารักษ์หรือนางไม้ เป็นไม้มงคล นำมาสู่ความร่มเย็นหรือโชคลาภแก่ผู้ปลูก เช่น โพ ("F. religiosa"), ไทร ("F. benjamina") ส่วนที่นำมาปลูกเพื่อใช้รับประทานผล ได้แก่ มะเดื่อ ("F. carica") ที่มีคุณค่าทางสารโภชนาการสูงมาก, มะเดื่อชุมพร ("F. racemosa") และส่วนที่นำมาใช้เป็นไม้ประดับตกแต่ง เช่น ยางอินเดีย ("F. elastica"), ไทรใบสัก ("F. lyrata") เป็นต้น 
อีกทั้งยังเป็นอาหารหลักของสัตว์และนกหลายชนิด เช่น นกเงือก, นกโพระดก ด้วย
เวิลด์ไวด์ไลฟ์

เวิลด์ไวด์ไลฟ์  เป็นอัลบั้มบันทึกการแสดงสดอัลบั้มที่สองของวงสกอร์เปียนส์ ออกวางขายในปีค.ศ 1985 โปรดิวเซอร์ โดยDieter Dierks อัลบั้มนี้ปล่อยออกมาตามที่กำหนดที่วางไว้ ในปกอัลบั้มและเทปคาสเซ็ทได้บันทึกรายการทัวร์ไว้ดังต่อไปนี้
ได้ปล่อยอัลบั้มเริ่มต้นออกมาที่โดดเด่น 15 เพลง("Another Piece Of Meat", "Six-String Sting" and "Can't Get Enough", parts 1 & 2 ถูกคัดออกจากอัลบั้ม) ซีดีต้นฉบับในอัลบั้มเต็มดังต่อไปนี้
เดียฟส์ สเวตี ลัตวิยู

เดียฟส์ สเวตี ลัตวิยู!  มีความหมายว่า "ขอพระเจ้าอวยพรแก่ลัตเวีย" เป็นชื่อของเพลงชาติแห่งประเทศลัตเวีย ประพันธ์บทร้องและทำนองโดย คาร์ลิส บาอูมานีซ (Baumaņu Kārlis, ค.ศ. 1834–1904)
งานประพันธ์.
บทร้องและทำนองของเพลง "เดียฟส์ สเวตี ลัตวิยู!" ได้ประพันธ์ขึ้นเมื่อ ค.ศ. 1873 โดย คาร์ลิส บาอูมานีซ ครูชาวลัตเวีย และผู้ร่วมในขบวนการชาตินิยมลัตเวียหนุ่ม  สันนิษฐานว่าบาอูมานีซอาจยืมบทร้องบางส่วนของเพลงยอดนิยมเพลงหนึ่งในเวลานั้น ซึ่งขับร้องในท่วงทำนองของเพลงก็อดเซฟเดอะควีน โดยปรับปรุงบทร้องและใส่ทำนองใหม่ที่เขาแต่งขึ้นเอง บทร้องตั้งเดิมของบาอูมานีซนั้นแตกต่างจากบทร้องที่ใช้ในทุกวันนี้ กล่าวคือ เขาใช้ศัพท์ "บอลติก" ในลักษณะของคำที่แทนที่ความหมายกันได้กับคำว่า "ลัตเวีย" และ "ชาวลัตเวีย" และคำว่า "ลัตเวีย" ถูกอ้างถึงโดยตรงเฉพาะในตอนต้นของบทร้องวรรคแรกเท่านั้น ต่อมาคำว่า "ลัตเวีย" ได้ถูกยกออกจากเนื้อเพลงและแทนที่ด้วยคำว่า "บอลติก" เพื่อหลีกเลี่ยงการห้ามขับร้องและบรรเลงเพลงนี้ จากจุดนี้เองทำให้เกิดความเข้าใจผิดว่าคำว่า "ลัตเวีย" ไม่มีอยู่ในเพลง "เดียฟส์ สเวตี ลัตวิยู!" จนกระทั่งถึงปี ค.ศ. 1920 เมื่อเพลงนี้ถูกเลือกให้เป็นเพลงชาติลัตเวีย และคำว่า "บอลติก" ถูกแทนที่ด้วยคำว่า "ลัตเวีย" ในทุกแห่ง
The Acting Queen &amp; Hero ล้านฝันสนั่นจอ (ปี 2)

ดิแอคติงควีนแอนด์ฮีโร่ ล้านฝันสนั่นจอ ปี 2  เป็นรายการเรียลลิตี้แนวใหม่กับการค้นหานักแสดงหญิงและชายรายการแรกในเมืองไทย ผลิตรายการโดย บริษัท แฮฟเอกู๊ดดรีม จำกัด จากการสร้างสรรค์โดย "กิติกร เพ็ญโรจน์" ในฐานะ Executive Producer ในฤดูกาลแรก ออกอากาศเมื่อปี พ.ศ. 2553 มีผู้เข้าแข่งขันหญิงล้วนจำนวน 12 คน ผ่านบททดสอบจาก ผู้ดำเนินรายการ "มาช่า วัฒนพานิช" ในช่วง First Assignment / บททดสอบใน Acting Class กับ ครูต้อ-มารุต สาโรวาท" ซึ่งทำหน้าที่ Acting Coach ประจำรายการ และบททดสอบที่ 3 จากผู้กำกับภาพยนตร์ชื่อดังของเมืองไทย ในช่วง Directer Challenge 
ในฤดูกาลที่ 2 นี้ รายการ ดิแอ็คติ้งควีนแอนด์ฮีโร่ ล้านฝันสนั่นจอปี 2 ออกอากาศ 2 ชั่วโมงเต็ม ทุกวันเสาร์ เวลา 21.30 - 23.30 น. โดยประมาณ ทางช่อง 9 เริ่มออกอากาศครั้งแรกเมื่อวันที่ 3 ธันวาคม พ.ศ. 2554
ลักษณะ รายการ.
ในฤดูกาลที่ 2 มีการปรับเปลี่ยนผู้ดำเนินรายการ โดยยังคงมี “มารุต สาโรวาท” รับหน้าที่แอ็คติ้งโค้ช และสอนการแสดงให้กับผู้เข้าแข่งขัน และ “กิติกร เพ็ญโรจน์” เอ็กเซ็กคูทีฟ โปรดิวเซอร์ของรายการ ที่มารับหน้าที่ให้คะแนนตัดสินและเป็นหนึ่งในคอมเมนเตเตอร์ประจำรายการ ภายหลังเปลี่ยนเป็น "ฉันทวิชช์ ธนะเสวี" นักแสดงชื่อดังจากภาพยนตร์เรื่อง กวน มึน โฮ โดยได้มีการปรับเปลี่ยนรายการเพื่อความสนุกสนานให้กับผู้ชม ด้วยการเพิ่มผู้เข้าแข่งขันชาย 12 คน รวมเป็น 24 คน เดินทางเก็บตัว ณ โรงแรมอลอฟท์ กรุงเทพ-สุขุมวิท 11
เพื่อเข้าสู่ด่านการแข่งขันออกเป็น 2 ด่าน ได้แก่
1.ทำกิจกรรมด้านบันเทิง (Activity) 
2.เรียนการแสดงขั้นพื้นฐาน (Acting Class) กับ ครูต้อ (มารุต สาโรวาท)
3.พบกับ 4 นักแสดงรับเชิญที่มีประสบการณ์ด้านการแสดง (Guest) ที่จะมาแบ่งปันประสบการณ์, มอบโจทย์ด้านการแสดง ร่วมคอมเม้นท์,ให้คะแนน และตัดสิน 
โดยแต่ละสัปดาห์จะคัดออก 4 คน เหลือ 8 คนสุดท้ายเข้าไปสู่การแข่งขันใน "ด่านที่ 2" 
1.โจทย์ย่อยจากผู้ดำเนินรายการ (First Assignment) 
2.เรียนการแสดง (Acting Class) กับ ครูต้อ (มารุต สาโรวาท) 
3.บททดสอบจากผู้กำกับภาพยนตร์ชื่อดังของเมืองไทย (Director Challenge)
โดยแต่ละสัปดาห์จะคัดออก 1 คน เหลือ 4 คนสุดท้ายเข้าไปสู่การแข่งขันในรอบตัดสิน 
ในบทที่เพิ่งรู้ว่าแท้ที่จริงแล้วคนรักของตัวเองเป็น "งู"